Paraturan parundang-undangan nan takaik jo anak alah banyak di terbitkan, tapi dalam implementasinya di lapangan masih banyak manunjuak an adonyo babagai kakerasan nan manimpo anak antaro lain bullying. Bullying (dalam bahaso Indonesia sabagai "panindasan/risak") marupokan sagalo bantuak panindasan atau kakarehan nan dilakukan jo sangajo dek suatu kalompok nan labiah kuek atau bakuaso tarhadap urang lain nan tujuannyo untuak manyakik an dan dilakuan sacaro taruih manaruih. Banyak definisi dalam kontek di rumah, tampek karajo, masyarakat, komintas virtual. Paliang banyak tadapek kasus dalam konteks scholl bullying atau bullying nan tajadi di dalam sakolah. School Bullying ko parilaku agresif nan dilakuan sacaro baulang ualang dek surang atau bakalompok siswa nan mamiliki kuaso nan tinggi tahadap siswa nan labiah lamah nan tujuannyo manyakiti siswa tasabuik.


Sabana sadiah parasaan Nesi kini tapek di hari kamis ko, inyo dinyatoan indak lulus dalam seleksi penerimaan mahasiswa baru. Nesi dinyatoan indak lulus masuak perguruan tinggi nan inyo impikan. Alah lamo nesi niyo masuak ka kampus tu, inyo pun alah baraja taruih salamo 2 bulan ko. Padohal inyo berencana untuak manyanangkan hati uong nyo tapi apo nan tajadi adolah inyo indak lulus. Sadiah bana, baa rasonyo tu ndak bisa dijalehan inyo sabana maraso gagal. Ditolak masuak Universitas nan diimpikannyo, tabayang bana baa caro inyo mangecek ka kaduo urang tuo nyo. Perasaan sadiah nyo ko harus capek dibuang, nesi maraso harus bangkik dan baraja apo se nan harus di palajari.


Kami yang masuak ka dalam daftar bisa tes liwaik jalur prestasi kini alah bakumpua di perpustakaan untuak samo-samo menunggu pengumuman kelulusan yang masuak Universitas lewat SNMPTN. Waktu di umumkan kalau ambo ndak masuak ka dalam daftar yang lulus jalur prestasi masuak Universitas yo bana sadiah ambo. Mancaliak kawan ambo yang lulus mambuek ambo tambah sadiah soalnyo ambo ndak bisa masuak kampus samo jo inyo.  Rasonyo kupiang ambo ko lah ta tutuik ndak nio mandangaan kecek urang-urang yang menyemangati ambo dan yang sanang karena lulus masuak Universitas. Badan ambo ko kini bantuak mambatu ndak bisa manggariak dek takajuik bana dan perasaan ambo kini yo bana sadiah. Kalian yang merasoan kegaglan pasti tau baa rasonyo mambatu karena ndak sanggup manarimo kenyataan.


Basobok barang nan alah lamo hilang mungkin adolah salah satu pengalaman yang melegakan sekaligus manyanangkan. Tapi tetap sajo, mencegah labiah ancak daripado mengobati. Mancagah kahilangan barang labiah ancak daripado mancari barang nan hilang. Hal-hal bantuak kahilangan barang ko bisa kito cagah dengan mulai mamparatian kerapian barang dan manyusun sarato malatakkan barang pado tampeknyo. Rajin lah mambarasiahan lingkuangan rumah dan pisahkan barang-barang sasuai jenisnyo supoayo mudah dicari kalau paralu. Manjago kerapian barang-barang bisa dimulai dari hal ketek bantuak malatakkan barang-barang elektronik pado tampeknyo, malatakkan tas, sepatu dan kaus kaki langsuang ka tampeknyo sasudah dipakai, dan banak hal lainnyo. Hal-hal ketek ko akan manjadi kebiasaan nan rancak jikok rutin dikarajoan.


Maraso takuik katiko malakuan operasi marupokan hal yang wajar. Ambo dulu juo pernah malakuan operasi yang mangharuskan paruik ambo ko di bedah. Takuik bana rasonyo pas nio ka di operasi. Sabalum itu ambo batanyo dulu ka dokter untuak manangkan diri. Kalian juo bisa maikuik an langkah barikuik untuak tau baa jalannyo operasi awak. Patamo tanyo dulu apokah memang labiah elok kalau di operasi, kaduo tanyoan juo manfaaik jo resiko nyo, katigo pasiapan apo se yang harus dilakuan, siap tu tanyo an baa operasi beko pas bajalannyo operasi, siap tu bara lamo wakatu operasi jo wakatu pamulihan pasca operasi yang awak lakuan.


Satalah malalui kajadian traumatis, biasonyo anak-anak akan barubah sikap nyo dan bisa jadi perbuhan tu tajadi sampainyo dewasa. Sikap anak nan mangalami trauma yaitu mudah cameh. Raso camehnyo itu berhubungan jo trauma nan dialaminyo, misalnyo kalau inyo trauma jo papisahan makonyo akan cameh wakatu bapisah jo urang nan penting untuak nyo. Anak nan suko sadiah bisa jadi sadang atau mangalami kajadian traumatis. Anak bisa lo basikap hilang minat jo hal-hal nan biasonyo inyo sukoi. Salain itu, nan paliang parah trauma anak bisa mampangaruhi tubuhnyo, misalnyo anak jadi suko sakik paruik, atau sakik kapalo tanpa sebab nan jaleh. Ciri-ciri tasabuik paralu diparatian dari anak jikok inyo mangalami kajadian buruak.


Maliek hantu tantunyo marupokan suatu hal nan sangaik dihindari dek banyak urang karano maliek hantu dapek mambuek kito takuik. Pado dasarnyo kahadiran hantu dapek kito rasokan malalui tando-tando nan ado. Hantu saindaknyo mampunyoi 7 tando-tando kahadiran. Partamo, jiko didakek kito tacium aroma amih, busuak ataupun bungo, itu tandonyo di dakek kito ado hantu. Kaduo, di dakek kito ado hantu jikok kito maraso sadang diikuti. Katigo, hantu muncul jikok di sakitar kito acok tadanga suaro-suaro aneh. Kaampek, indak jarang hantu langsuang muncul di hadapan kito. Kalimo, tubuah kito akan maraso dingin dan marindiang jikok ado hantu di dakek kito. Kaanam, jiko suatu benda mangarik surang itu tandonyo ado hantu di dakek benda tersebut, Nan terakhir, jikok kito sadang mangandarai kandaraan dan kandaraan itu taraso barek, itu artinyo ado hantu di dakek kito.


Kaka kini sadang mangunjungi salah satu negara di Asia. Inyo bajalan kaki sambia manenteng kantong nan barisi belanjaan katiko inyo singgah di rumah kawannyo. Diperjalan baliak manuju ka tampek inyo manginap, Kaka mandapekan perlakuan indak manyenangkan dari anak-anak nan sadang bamain di jalan dakek perumahan inyo manginap. Anak-anak tu dengan sangajo mangatai Kaka karano perbedaan warna kuliknyo. Kaka nan marupokan dari ras Negroid sahinggo mampunyoi perbedaan warna kulik nan cukuik kontras samo anak-anak itu. Warna kulik nan bawarna coklat gelap mambuek inyo dikatai dengan caro nan kasa. Mancaliak hal itu, Kaka langsuang mamberangi anak-anak tu dan mangecekan kalau inyo indak buliah mangatai urang karano bantuaknyo. Mandapek respon anak-anak tu nan indak rancak Kaka mamutuihkan untuak malanjuikan sajo perjalanan baliaknyo.


Sado jenis petugas adolah urang nan manjadi palancar dalam upayo untuak maningkekan atau mangarahkan kapado suatu tujuan. Sabagai petugas kesehatan, peranan dokter sangek diparaluan dalam kehidupan masyarakat apolai katiko bencana virus corona bakembang di Indonesia. Bahkan, manuruik data banyak pulo nakes nan tajangkik virus iko karano tatular dari pasien. Manuruik Undang-Undang Nomor 36 Tahun 2014 tentang tanago kesehatan, profesi iko adolah urang nan mangabdikan dirinyo di bidang kesehatan serta mampunyoi pengetahuan dan keterampilan pendidikan di bidang kesehatan jenis tatantu dan mamarlukan kewenangan untuak malakukan upayo kesehatan. Petugas kesehatan nan sangek baperan penting sabagai urang nan bakontribusi untuak maningkekan kualitas kesehatan kapado masyarakat sahinggo taciptolah sumber daya manusia sabagai unsur dari kesejahteraan umum


Adi indak manyangko hari ko akan mandapekan kompor dari hasil undian poin di salah satu swalayan di dakek rumahnyo. Adi alah lamo manjadi anggota di swalayan tasabuik. Satiok balanjo dalam jumlah tatantu akan dihituang kadalam jumlah poin tatantu pulo. Dalam waktu satahun ko Adi alah mangumpuan labiah dari 10.000 poin. Swalayan tampek Adi babalanjo rutin maadoan unduang tahunan untuak anggota-anggotanyo. Hadiah nyo bamacam-macam dan menarik, ado kompor, kulkas, blender dan peralatan rumah tangga lainnyo. Satiok 3000 poin bisa dituka ka ciek kupon undian. Adi manukaan poin nyo dan mandapekan 3 Kupon. Katiko pangundian partamo dan kaduo Adi indak mandapekan kesempatan untuak manang. Katiko pangundian kupon katigo kalinyo dan hadiah nyo adolah kompor, kironyo nan kalua adolah kupon undian punyo Adi. Adi bahagia bana, kompor hadiahnyo akan diagiahan ka urang tuo Adi nan masih mamakai tungku untuak mamasak salamo ko.


Raso takuik kapado anjiang saharusnyo katiko awak dikaja se. Balain yang dirasoan seina kareno inyo maraso katakuik an inyo talalu balabiah. Inyo takuik bana mancaliak anjiang, padohal anjiang tu jauah dari jarak inyo. Kadang pun anjiang yang dicaliak seina pun alah di kandang. Cuman seina salalu maraso katakuik an. Dulu inyo punyo trauma di kaja anjiang soalnyo, anjiang yang mangaja tu bantuak nyo gadang, warno putiah, badannyo bulek, kaki nyo pendek tapi lari kancang. Tanyato pas di parikso inyo punyo fobia yang namonyo Cynophobia dek kareno trauma nyo dulu. Cynophobia adolah fobia kapado anjiang, yang mambuek pangidapnyo maraso tarancam katiko mancaliak anjiang.


Bajalan dimalam hari bak itu manakuik an, apolai bagi padusi. Rina tapakso jalan surang dimalam hari itu ka kosan nyo kareno indak ado kawan. Kawan inyo alah pulang duluan ka kosan. Parasoan cameh dan marindiang katiko maliwaik i sarombongan anak mudo yang sadang tacogok di ateh motor masiang-masiang. Pas rina malangkah ka muko urang-urang tu, tibo-tibo se salah satu anak laki-laki manodongkan sanjato ka inyo. Rina bagitu katakuik an dan manjariak sajadi-jadinyo. Untuang se ado warga yang kalua mandanga rina manjariak. Pas ditanyo warga kecek laki-laki tu mereka cuman bagara se. Manuruik rina iko bukan mampagaraan, iko indak batua lai do. Baa kalau urang lain yang liwaik misal anak-anak atau amak-amak yang lamah mako akan labiah babahayo. Saharusnyo urang-urang tu langsuang di amankan.


Salah ciek pilihan bagi nan nio malanjuikan sakolah ka perguruan tinggi adolah sakolah nan punyo ikatan dinas. Babarapo contohnyo adolah Politeknik Keuangan Negara STAN, IPDN, STSN, dan masih banyak lai nan lainnyo. Walaupun untuak masuak kasinan persaingannyo ketat jo banyak nan harus dipersiapkan tapi indak ado salahnyo mancubo. Sekolah tinggi kedinasan ko adolah sakolah nan langsuang barado dibawah kementerian atau lembaga pemerintahan. Pado umumnyo nan lulus dari sakolah kedinasan ko bisa langsuang bakarajo dan langsuang manjadi aparatur sipil negara atau ASN. Bagi kawan-kawan nan suko persaingan dan nio langsuang bakarajo bisa mancubo mandaftar di sakolah kedinaasan ko, ado banyak pilihannyo.


Tes SBMPTN marupokan salah satu caro untuak bisa masuak kadalam perguruan tinggi. Namun, seleksi iko kini alah labiah ketat dan payah. Jenis soal nan barubah satiok tahun. Ditahun 2019 ado duo yaitu Tes Potensial Skolastik dan  Tes Kompetensi Akademik dan kelompok ujian saintek dan soshum. Sistem penilaian nan dipakai untuak tahun 2019 yaitu menggunoan caro dengan ketentuan sabagai berikut partamo jiko salah dapek nilai 0, indak manjawek dapek 0, dan batua dapek 1. Pamilihan program studi pun kini aturannyo labiah rumit yaitu haruih ikuik tes, mandapek nilai baru bisa mandaftar sasuai jo standar nan ado di perguruan tinggi tasabuik. Kalaupun alah mandaftar alum pasti ditarimo, masih banyak sistem penilaian nan dipertimbangkan.


Siang hari pukul 11.00 Lisa baru bangun dari tidurnyo dan mancaliak suasana langang di rumahnyo. Bisa langsuang mangecek ka dalam seluruh rumah dan mancubo manelepon urang tuanyo. Namun karano saat itu masih siang hari  Lisa pun indak malanjutkan untuak manghubungi urang tuanyo. Saat itu inyo langsuang beranjak untuak makan dan malanjutkan aktivitasnyo di dalam rumah. Namun sampai pukul 8 malam urang tuanyo alum mangabari Lisa serta alum pulang ka rumah. Mancaliak itu Lisa langsuang khawatir kapado kaadaan urang tuanyo Dan maneleponnyo. Akhianyo telepon tasabuik diangkat oleh urang tuo Lisa dan mareka mangasih kabar Kalau mareka sadang barado di rumah saudara karano ado urusan. Namun indak lamo kamudian ado urang nan mangetuk pintu  rumah, Lisa nan saat itu surang langsuang berduduk kancang karano letak rumah Lisa nan jauh dari pemukiman warga serta inyo indak mamiliki tetangga. Karano urang tuanyo sadang indak ado di rumah bisa langsuang mamatikan TV dan masuk ka kamar serta mangunci pintu. Inyo sangek takuik surang di rumah saat itu karano hari alah malam.


Wakatu ambo sadang jalan nio ka warung di siang hari, indak sangajo ambo mancaliak urang sadang mancilok barang-barang yang ado di warung. Urang tu mancaliak kalau ambo mancaliak inyo sadang mancilok. Langsuang ambo ditariak dek urang tu, dikecek an nyo kalau ambo mangecek ka urang warung ambo bakal disakiti. Pokoknyo banyak yang inyo kecek an, pokoknyo nado ancaman mode tu. Ondeh takuik bana ambo, kareno pas inyo mangancam bantuak yobana nio manyakiti ambo. Matonyo tajam takuik bana, apolai urang tu nyo bakap dulu muluik ambo baru mangancam supayo ambo indak maagiah tau urang lain atas aksi inyo mancilok tadi tu.


Awak nan padusi mungkin tacaliak lamah di mato laki-laki. Maya inyo alah babarapo bulan ko mangalami kdrt dek suaminyo surang. Awalnyo hanyo manggunoan tangan tapi indak lamo samakin manjadi-jadi. Suami maya manodongkan sanjato ka arah maya dan itu mambuek maya takuik. Maya cuman mamikia an ciek caro untuak lari dari todongan sanjato itu. Maya manandang kancang bagian sensitif suaminyo dan katiko marunduak kasakitan suaminyo. Maya langsuang kabua dan maminta pertolongan. Untuak itu awak nan padusi indak boleh lamah, kalau tajadi sesuatu bantuak maya. Cubolah untuak malakuan parlawanan manggunoan teknik tasabuik dan jan tacaliak lamah. Kareno kalamahan awak akan mambuek urang yang jahek ka awak samakin sanang.


Jajok bana ambo pas basuo ulek di ayam nan ambo bungkuih dari warteg. Untuang alun sempat tamakan. Sampai kini ambo trauma dan ndak pernah bali makan di warteg tu lai do. Dari kejadian tu manandokan basonyo nan nyo jua ko ayam bangkai nan lah ndak elok la i. Ndak sapatuiknyo lai nyo manjua makanan nan lah busuak mode tu. Manuruik pandapek ambo, kalau kalian manjua makanan tu jan hanyo nio untuang gadang. Nio untuang gadang tapi ma aniayo urang lain. Tu zolim namonyo wak mah. Ndak ka berkah bagai usaho kok mode tu. Kok alasan rugi ndak lo mesti sagitunyo do. Masih banyak caro lain.


Manuruik pandapek ambo pribadi, kalau ado penumpang nan mabuak sampai muntah di dalam perjalanan katiko naiak angkutan umum kalian ndak paralu berang. Apolai urang tu nyo muntah kayak batampuang lo jo asoi. Jadi sacaro ndak langsuang nyo tu alah mempersiapakan sesuatu nan dibutuahan katiko nyo muntah. Memang katiko ado urang nan muntah tu pasti jajok se bawaannyo, cuma kan urang tu sabananyo ndak lo nio muntah. Cubo posisikan diri awak jadi urang tu. Badan lah ndak lamak, paruik lah ndak lo nyaman. Pas awak muntah langsuang lo urang mancaliak sereng ka awah awak. Kan batambah ndak lamak perasaan wak di bueknyo.


Ambo punyo kawan nan sangaik baretong untuak baiyua. Pokoknyo kalau alah maminta iyuran kalau ado nan ulang tahun pasti alasannyo ndak punyo kepeang. Abis tu pasti kalua ceramah dari muluiknyo nan mangecek an marayoan ulang tahun bukan budaya urang Islam dan marupokan suatu kegiatan nan sio-sio. Tapi nan maherankan katiko inyo nan ulang tahun malah inyo minta untuak dirayokan. Tantu ndak rancak punyo sifat mode itu. Cadiak buruak namonyo. Kalau kalian punyo kawan nan sarupo iko kalian harus maagiah tau basonyo sifat nan nyo miliki tu bukan sifat nan elok. Kalau sifat tu dipertahankan mako akan banyak urang nan mambanci dirinyo.


Katiko sasaorang fobia terhadap jarum suntik, mereka akan barusaho untuak mahindarinyo. Sayangnyo, sacaro indak langsuang kondisi ko bisa mambahayokan kasehatan Anda. Contohnyo saat awak saharusnyo mandapek suntikan vaksin COVID-19. Jikok taruih mahindari vaksinasi COVID-19, awak akan mampunyoi risiko labiah gadang tapapar panyakit tersebut. Trypanophobia mungkin juo mahambek pangobatan babagai jenis panyakit, contohnyo pado pangidap diabetes nan harus rutin malakukan suntik insulin. Salain itu, urang-urang nan takuik disuntik mungkin juo mahindari peaawatan nan maharuskan mereka untuak manginap, dimano tantunyo harus diinfus. Pasalnyo, pasien biasonyo akan diinfus salamo manjalani rawat inap. Sabagai panyalur cairan infus, panyadio layanan kasehatan akan manyuntik pambuluah vena.


Hal nan paliang mamalukan katiko suaro alah gadang mamanggia urang nan tanyato awak salah panggia namo. Farhan pernah maraso malu bana kareno inyo salah panggian namo kawannyo. Cuman manuruik inyo itu wajar se sabananyo tajadi, kareno banyak urang nan singgah sabanta nan awak ingek mukonyo cuman namonyo awak agak lupo-lupo ingek. Indak farhan se nan mode ko, kareno banyak pangalaman urang lain yang samo mode farhan. Katiko itu sabananyo malu bana farhan kareno salah manyapo urang. Cuman inyo saketek bodo amat se saolah indak tajadi apo-apo. Taruih tu dek farhan diajak nyo mangobrol dan maminta maok alah sabuik namo pas batamu.


Katiko sadang lamak-lamak bakumpua di kantin sambia makan siang tibo-tibo kawan ambo si Rina mamakiak sambia galak-galak bantuak urang gilo. Ditambah lo manggaletang-manggaletang bantuak urang kesurupan. Katiko ditanyo dek a malah ndak nyo tanggapi bahkan tambah manjadi-jadi galaknyo dengan mato melotot sambia mancaliak hp. Beberapa saat kemudian barulah nyo agiah tau ka kami kalau nyo sadang sanang bana. Ruponyo kawan ambo ko mamanangan undian nan nyo ikuik an patang. Setelah di cek ternyato nyo mamanangan hadiah utama. Hadiah utamonyo ko adolah jalan-jalan ka Korea dan dapek tiket gratis nonton Black Pink. Patuiklah sampai mode tu bana bahagianyo. Black Pink ko girl band korea kesukaannyo bana dari dulu.


Hari ko adolah kelahiran sepupu ambo, Fina. Sado urang sangat berbahagia atas kelahirannyo. Fina adolah anak kakak ibu ambo satu-satunyo nan sangat dinanti-nantikan kelahirannyo. Dulu mereka sempat menyerah untuak mamiliki anak karano semenjak mereka manikah dan setelah pernikahan bajalan 7 tahun mereka masih alun dikaruniai anak. Berbagai caro alah mereka lakukan mulai dari herbal sampai nan magic. Tapi sadonyo ndak berhasil. Hingga saat itu mereka baniek untuak maikuti proses bayi tabuang agar segera mampunyoi buah hati. Tapi syukur Alhamdulillah katiko proses bayi tabuang ka dijalani ante ambo dapek kaba kalau tante ambo hamil sahinggo ndak jadi manjalani proses bayi tabuang.


Ambo pas bangun tibo-tibo se alah di UKS sakolah. Ado kawan ambo yang mangawanan, jadi dicaritoannyo lah kajadian pas sabalum ambo pingsan. Kecek nyo bantuak kaadaan ambo ko sabalum pingsan. Badan ambo manggaretek, karingek dingin, muluik jo tangan bergetar kaki bak itu juo dan hati badebar-debar. Ondeh malu bana si kalau mambayangan nyo, ambo ko memang damam pangguang dari dulu. Ambo kiro pas naiak pangguang ambo bisa mananganinyo eh tanyato alun bisa juo lai. Sabana takuik ambo katiko alah diateh pangguang tu. Padohal indak ado yang manyorak i ambo untuak turun katiko di pangguang, tapi ndak tau kok bisa ambo sampai satakuik itu.


Ndak lo selalu urang dengan penampilan elit dan bagaya intelektual ndak manyerobot antrian. Ambo alah mangalami surang katiko maantri di bandara untuak check in. Nyo kiro dek urang rami urang-urang abih ndak sadar kalau nyo manyerobot antrian. Disorak an lah ibuk ko dek urang-urang nan alah maantri dari muko sampai ka balakang. Heboh lah suasana bandara saat itu. Salasai di sorak an tu baru lah nyo bae maantri ka balakang persis di belakang ambo. Jo suduik mato ambo caliak katiko nyo bajalan ka balakang ambo mukonyo mamerah dan nyo pasang tampang maibo. Asai la. Ndak akan ado urang nan ka ibo.


Wakatu sadan ado di kelas mamasak, ambo takajuik bana dek ulah kawan ambo ko. Acok bana inyo bagurau, tapi yang sakali ko prank nyo sabana mambuek ambo takajuik. Kawan ambo ko ngeprank indak sangajo mamotong tangan inyo dan pas dicaliak yo bana bantuak tabalah tangan nyo tu. Pas ambo mangaluaan reaksi takajuik dan takuit langsuang lah inyo tagalak. Kecek nyo iko prank se awalnyo inyo mandapek an tangan palsu, tangan asli nyo alah di lipek, taruih tu di masuak an ka dalam baju tangan asli nyo, siap tu maagiah pawarno merah untuak manjadi darah palsu. Totalitas bana inyo, ndeh baa lah namonyo inyo nio jadi youtuber.


Dalam ilmu psikologi, trauma disabuik sabagai Post Traumatic Stress Disorder (PTSD). Kondisi ko marupokan gangguan kasehatan mental nan tajadi karano adonyo kajadian traumatis di maso lampau, bantuak bancano alam atau palecehen. Sabagaian gadang kasus PTSD ko manyababkan timbuanyo gajjalo-gajalo bantuak kaluhan nan bahubungan jo gangguan kanyamanan sacaro baulang, panghindaran dari fakta maso lampau, rangsangan dan reaktivitas dan gangguan kognitif dan suanasano hati. Biasonyo kalau sanak didiagnosis PTSD ko panyadia layanan kasehatan mungkin akan malakuan tarapi, pangubek an, atau kombinasi parawatan. Pangubek an na disarankan adolah pangubek an CBT, tarapi eksposur dan tarapi ubek-ubek an bantuak antidepresi, 'alat anti depresi' untuak dapek mambantu maredakan gajalo nan dialami.


Di rumah ambo ado batang rambutan sadang babuah labek, banyak tetangga tetangga nan mamintak ambo agiah asal ndak banyak banyak nyo ambiak nyo.Jadi ado anak anak pulang mangaji mamintak rambutan ambo tu, nyo ado batigo urang, pas pertamo lai mamintak anak anak ko, ambo izinkan asal ndak banyak ambiaknyo, dek ambo raso lah cukuik ambo suruah anak anak tu turun lai sudah tu mereka pai. ambo masuak lo karumah lai. ndak lamo sudah anak anak tu pai tarangan mode urang sdang manjek batang rambutan ambo, ambo kalua, kironyo anak anak nan tadi sadang mancilok rambutan, ambo hariak, tabang ambua anak anak tu turun dari batang rambutan, ambo sorak an ka anak anak tu, den tau kalian sia, bisuak bisuak ndak buliah kalian ambiak rambutan lai, lah di agiah masih juo kalian mancilok. awak kalian mintak mintah juo lai.


Manjalani tuntutan karajoan, rifa mambaranian diri untuak dipindahan ka kantua cabang. Banyak bana hal yang mambuek inyo harus baradaptasi lai. Untuak lingkungan kantua mungkin inyo bisa manghadapi raso indak nyaman inyo karen barado di tampek asiang. Kalau dikantua kan masih ado barinteraksi dan karajoan banyak juo. Rifa maraso takuik barado di kos patamo inyo di tampek baru ko kareno maraso asiang bana. Salamo inyo maraso takuik, rifa salalu bazikir dan bapikia positif tahadok tampek baru ko supayo lapeh dari raso takuik. Kalian juo nan harus karajo ditampek asiang, banyaklah bazikir dan bapikia positif untuak mailangkan raso takuik awak. Kareno Allah SWT akan salalu malindungi awak dan pikian positif awak akan mailangkan raso takuik awak.


Ambo sanang bana karena alah lahia adiak ambo nan kamek. Bayi ko lucu bana indak baduso, polos lamak bana disayang-sayang. Ambo sanang mampunyoi adiak bayi dan sayang bana jo inyo. Beko walaupun inyo alah gadang ambo akan tetap juo manyayangi inyo. Kebanyakan urang kan cuman pas anak tu ketek se disayang-sayang dan dimanja-manja. Kalian nan punyo adiak dirumah harus juo menyayangi inyo dan mangayomi inyo sampai gadang. Ambo harus bisa manjadi sosok kakak yang elok dan pengertian jo adiak ambo ko. Waktunyo ketek masiah bayi mode ko, ambo akan maagiah kasiah sayang nan labiah. Waktu nyo alah gadang ambo akan maajaan inyo caro manjadi urang nan elok.


Urang nan maagiah tau dan mamutuskan hubungan karajo terhadap karyawan haruslah basikap manusiawi. Manuruik ambo nan pernah sadiah bana katiko kanai Pemutusan Hubungan Karajo itu elok nyo bisa mambuek tanang karyawan. Maagiah kaba tibo-tibo dan taraso dingin akan mambuek karyawan takajuik dan berpikiran negatif terhadap diri nyo surang. Basikaplah manusiawi pesan yang awak agiah haruslah jaleh, singkat dan tegas. Agiah juo kato maaf katiko maagiah tau karyawan dan ucapan juo tarimokasiah terhadap performa dan karajo yang inyo lakukan salamo di perusahaan ko. Bisa juo manawarkan bantuan dengan caro maagiah solusi. Karyawan juo manusia biaso nan bisa sadiah dan marah katiko diputuskan sacaro sapihak oleh perusahaan.


Ndak tanang hati ko rasonyo katiko sadang bakumpua-kumpua tapi kawan-kawan ko abih bagunjiang sadonyo. Walaupun ambo ndak ikuik bagunjiang tapi raso tabuka se pintu narako nan sangaik mangerikan tu untuak ambo. Ditambah lo ambo tahu kalau bagunjiang tu samo artinyo awak mamakan dagiang urang nan awak pagunjiangan tu. Tu lah tabayang lo. Lai ambo cubo untuak maingek an kawan-kawan ambo tu tapi malah ambo nan dikecek an sok suci. Padohal alah seharusnyo awak sasamo muslim saliang maingek an katiko ado nan melakukan sabuah kejahatan. Ambo yo maraso badoso bana ndak bisa malarang urang-urang tu untuak bagunjiang, gelisah raso hati ko.


Kakak ambo kini sadang hamil dan sabanta lai akan malahian an, waktu itu pas di caliak ka lab tanyato berhasil program untuak mandapek an bayia kembar. Indak taraso waktu bajalan akhirnyo kakak ambo malahian dan sanang bana tanyato manunggu bayi kembar indak sia-sia. Ambo sanang bana punyo ponakan kembar beko nio ambo dandanan urang tu jo barang nan samo. Pasti lucu bana mancaliaknyo apolai urang kembar tu mirip. Masiah bayi bantuak ko ndak tau ambo caro mambeda urang tu. Kakak ambo mandapek an bayi kembar ko jo caro, patamo konsultasi ka dokter, kaduo maminum obat penyubur nan biso mandapek an bayi kembar, katigo maikuik an program inseminasi buatan.


Kantuik bisa manajdi hal nan gadang masalahnyo kalau indak dikaluan di tampek nan indak sasuai. Kantuik ko bisa dikaluan sacaro sangajo dan bisa pulo talpeh surang. Kantuik kadang indak bisa lo takontrol dek ikuak surang. Kantuik di muko urang ramo beda carito. Bukan hanyo suaronyo nan babeda tapi baunnyo nan langsuang mambuek ruangan manjadi baun. Ado nan mangecek an kantuiknyo indak baun tapi pado dasarnyo kantuik tu baun dan kadang nan maraso kantuiknyo indak baun itu sabanonyo sugesti dari diri surang. Ado pulo nan mangecek an kalau kantuiknyo jo surao nan gadang mambuek kantuik indak babaun, tapi kalau kantuik bantuak apopun tatap namonyo kantuik. Kantuik dimuko urang ramo atau acaro formal adolah malapetaka nan indak bisa dihindari.


Manuruik ambo, pengalaman selingkuh bisa dijadikan pelajaran supayo jan talampau picayo bana jo urang nan alun tantu jadi suami awak. Dulu ambo pernah berang-berang sampai manampa mantan pacar di muko urang rami karano kedapatan selingkuh. Tapi dengan mode itu tetap juo ndak lapeh raso sakik hati ambo ka inyo. Setelah dipikia-pikia sabananyo ambo hanyo buang-buang tanago se katiko itu. Padohal kok dikaji-kaji labiah rancak dipacaliak an ba a sifat aslinyo kini dari pado katiko alah manikah. Intinyo ikhlas se. Apo nan urang lakukan ka awak tu elok atau jaeknyo pasti ado hikmah nan diagiah dek Allaah. Pacayo se lah jo skenario nan alah Allah tuliskan untuak awak.


Di masa penyebaran virus  covid 19 iko, Setiap urang diharuihkan untuak suntik vaksin agar tahindar dari virus  Corona iko. Namun indak sedikit urang nan  manghindari untuak vaksin karano Mereka takut untuak disuntik selain itu juga mereka maraso katiko disuntik itu sangek sakit. Jo jarum nan tipis serta panjang itu mambuek mereka mambayangkan bahwa benda tasabuik manembus kulit dan Hal itu mambuek mereka sangek ketakutan untuak manjalani vaksin. Padahal suntik vaksin tasabuik tidaklah bagitu sakit jika disuntikkan jo cara nan benar dan posisi nan betul pula. Maka dari itu untuak mamutus penyebaran virus iko marilah kita mamberanikan diri untuak suntik vaksin dan barpikir positif bahwa itu adolah untuak kebaikan kita dan kesehatan.


Alah duo tahun ambo lulus dari Sakolah Manangah Patamo. Kini alah nio tamaik juo dari Sakolah Manangah Ateh. Ambo maraso rindu bana jo kawan-kawan smp ambo, nio basobok liak rasonyo. Pas basobok sabananyo indak manjamin juo awak bisa ingek jo kawan awak ko. Kareno pangalamannyo di ambo malu bana rasonyo alah samangaik mamangia namo kawan ambo katiko batamu di jalan. Tibonyo ambo salah panggia, ndeh itu yo malu bana. Mano bantuak ka iyo bana ambo manggian namonyo. Tacaliak bana ambo indak maingek inyo jadinyo, padohal kawan ambo indak banyak barubah. Malah ambo panggia namo urang lain ka inyo, salah manyabuik namo.


Ancaman nan awak tarimo bisa manimbuaan raso takuik dalam diri korban nan diancam. Karano kadang angancam manggunoan kalamahan awak untuak mangancam. Korban nan kanai ancaman biasonyo adolah korban nan lamah dan panakuik sahinggo jadi sasaran ancak untuak maancam. Bahkan kadang nan di ancam indak malakuan kasalahan, tapi karano Nampak lamah makonyo inyo jadi target nan ancak untuak di ancam. Urang nan mangancam kadang malakuan itu karano maraso pueh atau sanang katiko urang manuruikan nan diinginkannyo atau bahkan karano urang iri jadi inyo bausaho untuak mambatehi garakan korban jo caro mangancam. Karano itu salagi awak batu jan lah takuik untua malawan ancaman.


Pepatah nan mangatoan bahwa kegagalan adolah awal dari kesuksesa. Hal ikopun pernah dibuktian samo miliader atau urang sukses nan kini sadang dimasa jayanyo. Kesuksesan nan didapek oleh miliader tasabuik adolah buah dari kegagalan nan pernah inyo rasoan. Kegagalan dari usaho partamonyo nan mabuek miliader dapek mangetahui kekurangannyo dan capek mamperbaiki sahinggo untuak salanjuiknyo dapek barusaho labiah giat lagi dan kesalahan nan lamo indak tarulang. Kegagalan nan dirasoan dapek dijadikan sabuah pelajaran. Kegagalan nan dialami oleh Bill Gates katiko awal perjuangannyo manjalankan perusahaan kini alah mambaoknyo ka keberhasilan untuak manjadi salah satu urang takayo di dunia. Kagagalan indak digunoan sabagai alasan untuak manyerah tetapi sabagai bahan evaluasi sahinggo dapek labiah elok kamukonyo.


Ambo jajok bana kalau lah mancaliak cirik kuciang di muko rumah. Biasonyo ado laki ambo nan mambarasiahan tapi kini laki ambo sadang dinas lua kota salamo saminggu. Jadi namuah ndak namuah ambo lah nan harus mambarasiahan cirik kuciang nan ado di muko rumah ambo ko. Bagi kalian nan panjijok lo, ko ambo agiah tau ba a caro mambarasiahan cirik kuciang supayo ndak begitu malakek bana baunnyo ka tangan. Nan pertamo, siram jo aia. Kok dapek jan pakai gayuang tapi siram dengan manembak an aia dari selang. Beko cirik tu pasti akan tangga dari lantai dan hanyo maningga kan siso-sisonyo. Nan kaduo, semprot taruih siso cirik kuciang tu sampai hilang. Mode itu se caronyo nyo.


Maso-maso katiko masih sakolah dahulu indak disadari acok maraso takuik. Maraso takuik di siko bantuak takuik diberangan guru kalau indak mambuek pr, takuik urang lain manggalak an di muko kelas, takuik kanai berang dek amak kalau talambek pulang dan sabagainyo. Raso takuik timbua dek gara-gara mambuek kasalahan nan mano beko kesalahan awak indak disadari. Biasonyo takuik dek diberangan dek amak atau apak katiko indak makan, kanai berang pulang dari main alah lewek sanjo, dan kanai berang nan biaso di dapek dek panyabab nan manjadi an awak marasa tau hal nan bana jo indak. Urang nan dakek jo awak akan mambarikan hal-hal nan bisa manjadikan awak sabagai kapribadian nan elok di kamudian hari, tapi dulu awak bisanya berang jo manangih tanpa tau apo tujuan nan sabananyo.


Banyak kejadian truk-truk gadang mangalami rem blong sahinggo mancilakoi pengendara nan lain. Bahkan kasus-kasus balangga baruntun nan acok tajadi tu penyebabnyo karano ado nyo salah satu kendaraan nan mangalami rem blong. Manuruik pandapek ambo katiko kalian sadang mangalami rem blong jan pernah ilang pangana. Kalian harus bisa mangontrol diri kalian sahinggo saat kejadian tu kalian bisa bapikia dengan janiah. Hal nan paliang rancak kalian lakukan tu adolah antuak an kendaraan kalian ka sesuatu nan lunak. Bahkan sangaik disarankan untuak ma marosok an kendara an kalian tu ka dalam lumpur sahinggo kemungkinan tajadi luko barek ndak banyak dan kerusakan kendaraan pun bisa diminimalisir.


Takuik akan ula ko bisa lo di katoan wajar karano salain bantuaknyo nan mambuek gali, bayangan tantang ula nan marupoan binatang nan babahayo karano bisanyo bisa mambuek awak kahilangan nyawa. Tapi bukan bararti sado urang mangalami ophidiophobia. katakuikan yang dialami adolah katakuikan nan intents, indak masuak di aka katiko Nampak ula. Pobia nan ciek ko cukuik umum atau cukuik banyak nan mandaritonyo. Pobia ciek ko bisa di atasi jo terapi pamaparan. Dima terapi ko manampekan awak jo raso takuk awak sacaro batahap. Missal dalam kasusko awak akan diminta untuak mancaliak foto ula dulu. Beko terapis akan mancaliak perilaku atau emosi nan timbua untuak maambiak langkah salanjuiknyo. Untuak itu marilah saketek-saketek kalua dari raso takuk dan baranjak untuak segeh.


Ambo jo kawan ambo naiak sepeda waktu pai ngaji malam, satiok malam kecuali hari minggu ambo selalu pai mangaji pakai sepeda. Malam tu pas ambo alah salasai ngaji, kalua ambo dari masajik tibonyo ndak ado lai sepeda tu di depan. Kawan yang pai samo jo ambo tu lah kaliliang inyo manolong ambo mancari sepeda, kami caliak dibelakang masajik ndak ado di dakek masajik tu ndak ado lai sepeda tu. Lumayan lamo ambo jo kawan ambo mancari sepeda tu, tibonyo datang adiak ambo dan sanangnyo inyo datang tu pakai sepeda ambo. Ambo sanang bana sepeda ambo tu ternyato ndak ilang tapi adiak ambo pinjam sabanta tapi ndak mangecek dulu samo ambo. Kalau ternyato memang ilang sepeda ambo malam hari tu takuik ambo kanai berang jo amak ambo.


Maleh bana ambo jo kakak ambo. Dari dulu banyak bana parangainyo nan mambuek ambo ndak suko. Alah gadang mode ko masih juo ndak barubah-rubah. Contohnyo se sifat iseng nyo ka ambo. Dari dulu suko bana manjilek-jilek tangan ambo. Asal talengah se stek nyo jilek. Nan mambuek ambo banci adolah emang nyo sangajo manjilek tu pas aia ludah nyo sadang banyak. Lah jaleh angoknyo baun busuak. Jajok bana ambo dek nyo. Beko kok ambo baleh nyo berang. Kok inyo nan babuek nyo bantuak urang ndak basala se. Emang dari dulu tu iduik kalamak dek inyo se. Mantang-mantang ambo adiak bisa se nyo pagarahan taruih.


Baru-baru ko ambo dikaja dek anjiang gilo. Salain takuik jo anjiangnyo, ambo takuik dek panyakik nan ka timbua kalau awak kanai gigik dek anjiang yaitu panyakik rabies. Makonyo pas ambo dikaja dek anjiang ambo tintiang lari sakancang-kancangnyo. Ambo buka tarompa supayo lari ko batambah cigin. Pas sadang balari kancang tu langsuang taingek di ingatan ambo kalau dikaja anjiang tu awak harus duduak. Dek angok alah sasak dan kaki alah panek dek balari ambo bae se mananti anjiang tu lai. Pas anjiang alah mandakek ambo bae duduak. Ruponyo takuik anjiang tu. Nyo bae kabur. Nyo kiro mungkin ambo ma ambiak batu. Jadi setuju bana ambo jo pandapek urang nan mangecek an caro nan paliang mangkuah kalau dikaja anjiang tu adolah duduak.


Tingga di asrama alah biaso bana mancaliak antrian. Antri mandi, antri ambiak makan, antri nio maju hafalan dan lain-lain. Ambo alah tabiaso maantri jadi katiko ado urang nan indak sabaran dan manyarobot antrian kesal jo ambo. Sabananyo ambo nio bana berang kini sadang maantri nio maambiak makan di dapua malah di serobot se antrian ko dek anak baru mungkin, padohal inyo alah mancaliak ambo tagak di siko. Manuruik ambo budaya maantri ko harus diterapkan juo, jan maraso paliang penting se urasan awak jadi maraso harus duluan. Sadoalah urang punyo kasibukan lain juo, bagi ambo salah bana urang yang dengan sangajo manyarobot antria urang.


Sawaktu SD, Kaka pindah ka daerah Sumatera untuak basakola. Kaka marupokan urang nan barasal dari daerah papua sahinggo inyo mampunyoi ciri-ciri tubuh nan babeda samo kawannyo nan lain. Di awal kapindahannyo di SD tasabuik, Kaka alah mandapekan hinaan nan dikecekan samo anak-anak lain karano mereka maraso babeda samo nan lain. Kaka salalu di hino karano inyo barasal dari Papua. Mandanga kecek urang-urang tu Kaka langsuang mamberangi anak-anak tu sampai inyo bacakak. Karano lawan nyo nan cukuik banyak saat itu, Kaka mamutuihan untuak lari ka ruangan guru untuak malaporkan perbuatan anak-anak tu. Mandanga penjelasan Kaka, guru tu langsuang manegur anak-anak tu dan mambarinyo hukuman. Akhianyo satalah diagiah pengertian, Kaka dan kawan-kawan lainnyo kini alah bakawan.


Luna kini adolah jadwalnyo untuak wawancara di tampek inyo malamar karajo. Saat itu hanyo tigo urang nan akan diwawancara karano hanyo sagitu jumlah urang nan lolos badasarkan penilaian-penilaian sabagai kandidat. Luna mandapekan giliran kaduo untuak wawancara. Satalah salasai wawancara, Luna manyadari sasuatu kalau inyo alah mandapekan perlakuan indak adil samo pawawancara nan lain. Hal itu dikaranokan saat itu ado padusi nan marupokan kandidat lain alah talambek. Padahal dalam peraturannyo jiko talambek interview mako akan dinyatakan gugur dan indak diagiah kesempatan untuak wawancara. Tapi urang itu diagiah perlakuan istimewa, walaupun inyo alah talambek 2 jam tapi masih diagiah kesempatan untuak wawancara padahal tadi pagi Luna sempat talambek 1 minik dari jadwal dan haruih mamohon bana samo karyawan tasabuik untuak maagiah inyo kesempatan wawancara.


Ceroboh, Aratinyo ceroboh di KBBI iolah: indak sopan; kasar (kurang aja dan sabagainyo). Sifaik ceroboh dapek tajadi karano seseorang kurang fokus tahadap babagai hal nan ditemui atau dihadapi, sahinggo pado saat fokus awak taralihkan oleh kondisi lain, mako fokus sabalumnyo akan hilang dan indak dapek mambantu awak untuak mambantu manyalasaian masalah nan awak hadapi. Sifaik caroboh ko pulo nan acok manyababkan awak salah masuak kamar mandi, dimano awak lupo mamparatian sakitar dek ulah tadasak na buang aia. Supayo hal iko indak taruih taruihan tajadi awak harus sadar basonyo awak carobo supayo katiko malakukan sasuatu awak bisa untuak labiah baha hati.


Mandapekkan karajo sasudah lulus kuliah adolah hal manyanangkan. Salamo manampuah kuliah, awak alah baraja banyak hal dan manyiapan diri untuak tajun ka dunia karajo. Katiko akhirnyo mandapekkan karajo, awak bisa marasoan raso pueh dan bangga ateh jariah payah nan alah wak lakukan salamo ko. Pekerjaan adolah sumber penghasilan nan bisa awak gunoan untuak mamanuahi kabutuahan iduik sahari-hari dan mancapai cito cito kito. Selain itu, mampunyoi karajo awak bisa pulo mangambangan kemampuan jo keterampilan nan alah kito sadonyo pelajari salamo kuliah, sarato mampalueh karingan profesional awak. Dek karano itu, mandapekkan karajo sasudah lulus kuliah adolah hal nan sangaik manyanangkan dan banyak maanfaaik nan ditarimo dek awak sadonyo.


Penyesalan ateh perbuatan nan alah dilakuan katiko dulu mambuek banyak urang tajebak tahadok raso bersalah. Hal iko tentu sajo dapek mampengaruhi ka kehidupannyo. Lalu, bagaimano caro untuak talapeh dari penyesalan tasabuik yaitu manarimo bahwa sado nan alah alah tajadi di masalalu adolah bagian dari perjalanan hiduik. Kaduo, baranti untuak manyalahkan diri surang ataupun urang lain nan mambuek pikiran indak tanang. Samakin dipikiaan siapo nan basalah, samakin penyesalan itu manyerang hati dan pikiran. Katigo, mancubo untuak mancaliak dari suduik pandang nan babeda iko akan menghasilkan kalau perbuatan itu sabananyo indak saburuak itu. Kaampek, maambiak hikmah dibaliak itu sadonyo karano sasuatu kegagalan pun pasti ado hikmah nan bisa awak ambiak sabagai pelajaran. Kalimo, fokus tahadok masa depan dan hal-hal nan bisa dikontrol. Penyesalan indak haruih balaruik-laruik, malangkah maju ka labiah elok adolah tindakan nan bisa dilakukan untuak manghadapinyo.


Sajak ketek ambo memang sanang manabung, amak jo apak ambo memang mangajaan dari dulu untuak manabung. Walaupun kadang ambo tergoda untuak maabiah an piti nan ado sekaligus karena mancaliak kawan-kawan ambo nan royal. Manuruik ambo penting bana untuak maajaan manfaat manabung bagi anak karena manuruik pakar psikologi anak, anak bisa menghargai pitih, bisa baraja disiplin, mandiri dan tanggung jawab dan masih banyak manfaat nyo lai. Ambo dulu pernah mambali laptop jo pitih manabung surang. Rasonyo sanang bana mambali barang setelah manabung. Laptop tu sampai kini banyak makna dan bakasan bana jadi satiok mamakainyo ambo salalu samangaik. Manabung memang punyo banyak manfaat.


Ditodoang sanjato tantu dapek mambuek kito marasokan banyak hal. Parasaan nan dapek kito rasokan katiko ditodoang dek sanjato bamacam-macam. Partamo, kito akan maraso katakutan saat ditodoang dek sanjato. Katakutan itu dapek diekspresikan dengan babagai ekspresi seperti manangih atau manggaretek. Kamudian ditodoang sanjato api dapek juo mambuek kito maraso tarintimidasi. Salain itu ditodoang manggunokan sanjato dapek mambuek jantuang kito badabuh kancang. Bukan hanyo badabuh kancang, jantuang kito akan badatak sacaro indak baraturan katiko kito ditodoang manggunokan sanjato. Lalu ditodoang manggunokan sanjato dapek mambuek kito mangalami raso trauma nan mandalam. Raso trauma nan mandalam iko akan mangganggu kito dalam kahidupan sahari-hari tantunyo.


Ambo pernah ado pangalaman yang manjajok an bana dan di lua nalar lah untuak dicuba dek urang nan mangarati. Jadi caritonyo ambo duduak-duduak di muko rumah, tacaliaklah ado anak tatanggo ambo di rumahnyo. Pas ambo mandakek adiak umua satahun tu tanyato sedang makan ulek sayua. Kalian tau baa bantuak ulek sayua kan, warno hijau, ado bintiak hitam, uleknyo ketek, suko malumpek-lumpek. Jo adiak tu dimakannyo, baa ka indak jajok kareno mancaliak anak tatanggo ko makan ulek. Mancaliak ulek tu se ambo alah jajok jo gali, tacaliak juo dimakan ulek tu. Sabana jajok bana ambo, tabayang dek ambo jadinyo adiak tu makan ulek sayua.


Waktu ambo kehilangan buku catatan di kelas ambo tanyo jo kawan ambo ado ndak yang mancaliak buku catatan tu soalnyo baru seh ambo dari kamar mandi alah ilang se buku catatan tu. Tibonyo kecek kawan ambo yang mancaliak ado urang yang maambiak buku ambo tapi ndak jaleh sia urang sia. Jadi karena penting bana buku catatan tu jadilah ambo harus minta tolong ka penjaga sekolah ko. Awalnyo ambo jalan dari kelas lewat lapangan supayo lebih capek sampai situ, habis tu ambo tanyoan ka bapak penjago sakolah untuak mabukak cctv ruangan kelas ambo, terakhir bapak tu mancaliak an rekamannyo dari situlah ambo tau sia yang maambiak buku catatan ambo. Ternyato kawan dakek ambo surang yang minjam kecek nyo alah ngomong jo ambo tapi mungkin ndak tadangan bana jo ambo. Sanang bana ambo waktu buku tu alah ketemu soalnyo buku tu catatan pelajaran yang ambo sukoi.


Wakatu di sakolah pas lagi baraja sosiologi di hari kamis siang tu ambo maraso sadiah kareno malu bana. Jadi caritonyo ko ambo malu bana dikecek an banun katiak di lokal. Urang nan mangecek tu, indak babisiak ka ambo atau sekedar maingek an se. Urang tu malah mangecek dengan suaro agak gadang bantuak takajuik gitu inyo. Padohal kalau lai kawan, kecek an dan ingek an ambo sacaro palahan. Jan mode itu, malu bana ambo dikecek an baun katiak. Padohal ambo ka sakolah mandi dulu sabalumnyo. Cuman memang ambo indak pakai deodorant, mungkin dek itu jadi baun katiak, tapi rasonyo indak elok jo mambuek ambo malu kareno suaronyo yang gadang tu.


Den mambali laptop surang dari karajo sampingan nan biaso den ambiak untuak manghasilan pitih. Pitih nan didapek dari hasil karojo, den kumpuan ka dalam rekening bank. Den mandapekan pitih lanjo 2 juta sabulan sahinggo dapek manyisihan pitih sakitar 100 ribu saminggu. Pitih tabungan nan barasal dari hasil karajo jo siso pitih lanjo dari urang gaek iko den kumpuan sampai kini alah bajumlah 8 juta rupiah. Tabungan nan alah den ungguakan salamo 2 semester iko kini kadipakai untuak mambali laptop impian. Den sanang bana akhianyo dapek mambali barang dari hasil tabungan surang. Den mambali laptop sasuai jo keinginan nan alah lamo dido'a kan. Tabungan nan kini alah den kuras untuak mambali laptop kini den isi jo pitih tabungan baru nan kini sadang dimulai untuak diiisi baliak.


Ambo punyo tugas mangarang. Alah salasai ambo karajoan hampia satangahnyo tibio-tibo katiko ambo cek di laptop ambo alah barubah se carito dan bahasonyo. Ternyata apo nan alah ambo buek direcoki dek Ibu. Katiko ambo tanyo ba a kok ibu marubah-rubah carito nan alah ambo buek nyo kecek an karano carito ambo ko kurang manarik dan bahaso ambo baserak-serak. Kok bisa lah ambo luapkan kekesalan ambo saat itu mungkin bisa jadi anak durako ambo ka ibu. Jadi ambo cuma bisa manahan dalam hati,manangih diam-diam dalam kamar sambia tasadu-sadu, dan maintropeksi diri apokah batuah nan nyo kecek an dek ibu tentang tulisan ambo.


Ambo jajok bana kalau alah mancaliak muntahan nio itu muntah hewan ataupun manusio. Panyebab muntah tu sabananyo bamacam-macam. Ado nan talaik makan, kareno dipajalanan, kareno alah terlalu latiah dan lain sabagainyo. Jadi misal ko untuak urang nan indak bisa bana pai ka pajalanan jauah manggunoan oto atau dalam pajalanan lauik. Kalian bisa mancuboan untuak maminum ubek sabalum pai. Jan tunggu mual dulu baru diminum ubek tu. Ubek supayo awak indak mabuak pajalanan sabananyo paralu juo kalau awak nan biasonyo suko muntah kalau alah dipajalanan. Jadi minumlah ubek sabalum pai untuak maantisipasi muntah tu tajadi. Katiko alah di oto jan makan banyak beko tambah manjadi.


Ndak tangguang berangnyo salah seorang mahasisawa Papua nan dihino dek mahasiswa lain nan berasal dari Jawa. Pertikaian ko bamulo katiko mahasiswa dari Jawa ko mahino mahasiswa dari Papua. Nyo kecek an lah muko nyo mode baruak, kulik itam, hiduang gadang, muluik monyong. Tantu mandanga kecek tu langsuang nyo hantam dek mahasiswa Papua nan alah naiak pitam. Sabalumnyo ndak ado urang nan baranai malarai karano ndak nio ikuik campur terhadap masalah urang tu. Tapi dek mancaliak mahasiswa Papua tu saroman urang kesurupan akhirnyo di larai lah dek urang-urang sinan karano kalau ndak dilarai mungkin alah mati mahasiswa nan dari Jawa tu.  Ndak cuma sampai situ, kejadian ko akhirnyo mambuek paparangan antaro mahasiswa nan berasal dari Papua dengan mahasiswa dari Jawa.


Lahianyo anak partamo adolah momen nan sangaik ditunggu-tunggu bagi satiok pasangan. manjadi urang tuo adolah tangguang jawab nan gadang dan marupokan kebahagiaan nan indak tahinggo pulo. Sasudah manunggu salamo 9 bulan, akhirnyo datang pulo saaiknyo malahian anak partamo. Mancaliak muko bayi nan baru lahia, pasti akan taraso sanang dan bahagia nan indak tahinggo. Lahianyo anak partamo adolah awal dari perjalanan panjang sabagai urang tuo. Manjadi urang tuo mambutuahan komitmen tinggi, tapi disisi lain mambarikan kapuehan nan luar biasa pulo. Mancaliak anak tumbuah dan bakambang, dan mandampiangi mereka dalam satiok langkah kahidupan pasti akan manjadi pengalaman nan sangaik baharago. Jadi lahanyo anak partamo adolah momen nan sangaik spesial dan ditunggu-tunggu bagi satiok pasangan.


Banyak kaadaan nan mambuek awak indak bisa untuak manahan kantuik, contohnyo sakik paruik nan alah indak tatahan kan, kabiasaan nan indak lai tarubah, atau pun sadang lamak lamak nyo tagalak sahinggo indak taraso kironyo kantuik kalua samo jo galak ko tadi. Namun apo pun alasannyo, tatap sajo kabiasaan kantuik gadang gadang itu ndak bisa ditarimo apo lai jikok takantuik nyo di muko umum dimano ado banyak urang disakitar awan nan mungkin sajo taganggu jo apo nan awak lakukan. Dek karao itu, usahokan sabisa mungkin untuak mahidari apo apo sajo nan sakironyo indak kadisukoi dek urang banyak, karano awak harus bisa mangontrol diri dimuko umum.


Jikok kalian kanai berang dek urang tuo, kalian ndak paralu takuik. Kalian hanyo paralu malakukan hal-hal barikuik. Partamo, kalian cukuik diam dan dangakan urang tuo kalian. Hal iko harus kalian lakukan karano jikok kalian malawan atau mambantah urang tuo kalian, mereka malah akan samakin berang kapado kalian. Kaduo, kalian harus minta maaf kapado urang tuo kalian. Minta maaf adolah hal nan harus kito lakukan katiko kito malakukan kasalahan. Kito ndak paralu mambela diri karano itu tidak akan didangakan. Katigo, katiko kalian salasai kanai berang, carilah tampek nan bisa mambuek kalian tanang. Terakhir, jikok kalian kanai berang, mangakulah dengan kasalahan nan kalian lakukan. Hal iko dilakukan untuak manunjuakkan kalau kalian tau jo kasalahan nan kalian buek.


Katiko seseorang mandapekkan nilai nan mamuehkan dan lulus ujian, inyo pasti akan maraso sangaik sanang. Parasaan sanang iko timbua atas dasar emosi nan ado pado dalam diri seseorang. Parasaan sanang iko sangaik wajar dirasokan katiko seseorang barhasil maraiah sesuatu nan diraiahnyo dengan susah payah. Dalam kasus lulus ujian, seseorang sangaik wajar maraso sanang karano untuak mandapek nilai nan rancak dan lulus tantulah pajuangannyo ndak mudah. Salain itu mandapekkan nilai nan rancak dapek juo manjadi pambuktian seseorang kapado urang nan acok maremehkannyo. Lulus ujian dengan nilai nan rancak bisa juo mambuek kaduo urang tuo kito bangga. Hal itu tantunyo adolah sesuatu nan mambuek seorang anak maraso terharu dan bangga.


Bau amis pado vagina biasonyo dikaranokan adanyo bakteri jahat takah bacteroides  dan peptococcus. barikut iko faktor risiko nan dapek mambuat  bagian kepadusian manjadi amis.  partamo karano acok barganti pasangan saksual.  kaduo,  mangalami perubahan hormon karano adanyo masa pubertas dan masa kehamilan nan mambuat bau amis pado bagian kepadusian iko bisa muncul.  katigo,  karano terlalu acok manggunokan cairan pembersih vagina sahinggo bakteri iko cepat barkembang.  manggunokan cairan pembersih iko sacaro barlebihan malah akan manimbulkan bau amis bukannyo manghilangkannyo.  kaampek,  jarang baranti celana dalam atau pembalut sahinggo vagina manjadi lembab dan bakteri iko samakin cepat barkembang sahinggo bagian kepadusian manjadi  barbau manyangek.


Jadi kawan ambo bacarito ka ambo basonyo nyo takuik untuak pai-pai surang diri karano akhir-akhir ko nyo maraso ado urang nan sadang maikuik an nyo. Setelah ambo tanyo-tanyo ruponyo kawan ambo ko memang sadang bamasalah jo mantan pacar nyo. Ternyato mantan pacar nyo ko sakik hati jo kawan ambo karano ndak tarimo di putuih an. Mantan pacar nyo ko pun pernah mangecek baso nyo akan mambuek hiduik kawan ambo ko ndak tanang. Jadi manuruik pandapek dan analisa ambo bisa jadi se urang nan maikuik an kawan ambo akhir-akhir ko adolah urang suruahan mantan pacar nyo dengan tujuan pembuktian perkataan nyo dan untuak maneror kehidupan kawan ambo ko.


Katiko awak sadang pai manjanguak urang nan sadang sekarat di rumah sakik pasti awak akan dihadok an jo situasi keluarga pasien nan ndak tanang, ketakutan, dan khawatir karano keadaan kelaurganyo. Ndak jarang lo awak mancaliak keluarganyo marauang-rauang karano ndak manarimo keadaan nan sadang tajadi. Oleh karano itu, jan sakali-kali awak mambuek keadaan manjadi tambah managangkan. Awak harus bisa mananangkan pihak keluarga pasien. Hindari lo kalimat-kalimat nan dianggap akan mambuek pihak keluarga batambah sadiah. Tahan se pertanyaan-pertanyaan nan ndak paralu. Kubua dalam-dalam raso kepo tu dulu karano kadang-kadang samakin banyak awak magecek samakin banyak lo peluang untuak mambuek kesalahan. Cukuik doa an se.


Awak indak bisa langsuang jadi professional, tapi ado langkah awal untuak jadi professional. Damam pangguang adolah hal nan wajar sajo dialami oleh satiok urang nan tampil dimuko umum, apo lai kalau itu adolah pangalaman partamo. Bahkan guru sakalipun pasti pernah marasoan deg-degan katiko tampil di muko anak muridnyo dan itu wajar sajo tajadi. Jangan kan untuak urang baru untuak urang nan alah professional sajo pasti masih ado juo nan mangalami damam pangguang. Antah itu ditangah inyo tibo-tibo lupo dan manggaretek atau lain sabagainyo Tapi damam pangguang indak bisa jadi alasan untuak awak baranti tampil. Justru damam pangguang adolah langkah awal untuak awak kamungkonyo bisa manampilan nan labiah ancak.


Polda Metro Jaya baru sajo mangaluakan data manariak manganai kajadian tabrak lari yang tajadi di wilayah urang tu. Badasaran data, tahun 2016 tacatat 1.301 kasus tabrak lari tajadi di wilayah Polda Metro Jaya. Bagi pangguno jalan raya, alah sapantasnyo mangatahui kawajiban dan hak katiko barado basamo pangguno jalan lainnyo. Tamasuak katiko tajadi paristiwa tabrak lari. Manuruik Budiyanto, bilo sabagai korban, usahoan catat ciri-ciri palaku tabrak lari mulai dari ciri kandaraan sampai nomor polisi (nomor pelat). Lalu laporan ka pihak kapolisian. Apobilo sabagai pangguno jalan yang melihek kajadian tabrak lari yang paralu dilakuan adolah manolong korban tabrak lari tasebut. Usahoan lakuan jo prosedur yang tapek. Bilo indak paham, jago korban dan hubungi nomor darurat untuak kacalakaan agar ditangani dek urang yang mamahami manganai panangan kacelakaan.


Namo den Nayla Oktariza, biaso dipanggia nayla. Dulu waktu den kelas tigo SMA, den sedang labil-labihnyo dan ndak tantu nio ambiak jurusan dan universitas apo do. Pado suatu hari den nanyo ka urang tuo den, “jurusan apo yang rancak yo, bu yah?” urang tuo den nyuruah jurusan pertenakan, langsuang den ngecek indak nio do. Baa ka nio den, den urangnyo panjijik, apalagi tentang cirik-cirik binatang. Den tapikia walaupun pembelajaranyo ndak sadonyo tentang cirik-cirik binatang, tapi pasti ado berhubungan beko samo cirinyo kalau lah maambiak jurusan pertenakan. Jadi den putusan mamiliah jurusan Psikologi, yang aden punyo minat ka situ, tapi den ndak percaya diri samo nilai den.


Waktu duduak di bangku sanawiyah ambo maikuti salah satu ekskul nan ado di sakolah, yaitu ekskul paskibraka. Jadi awalnyo ambo ndak tau basonyo ekskul ko acok ma agaih tantangan-tantangan kekompakan antaro sasamo anggotanyo. Salah satunyo adolah mamakan gulo-gulo lolipop ciek basamo. Betapa jijiknyo kejadian saat itu. Gulo-gulo ko di masuak an ka dalam muluik dan di giliran dari ciek urang ka urang salanjuiknyo. Nan parah nyo adolah gulo-gulo ko ndak hanyo sekedar di masuak an se tapi di puta-puta sajadinyo pas dalam muluik. Dek ndak takao manahan jijok saat itu, alun sempat gulo-gulo tu mandarat dalam muluik ambo, isi paruik ko lah labiah dulu kalua.


Banyak kagiatan nan bisa kito lakuan untuak maekspresikan raso syukur kito bisa ditarimo di Universitas impian. Bagi sabagian urang, raso sanang iko sayang untuak cuma dinikmati surang, kabahagiaan nan dirasokan patuiknyo di bagi-bagi ka urang sakitar. Itulah nan dilakuan dek Nana, ungkapan raso syukur alah ditarimo di Universitas Melbourne, Australia, Nana malangsuangkan niaik eloknyo jo babagi makan siang ka urang-urang nan sadang bajuang mancari rasaki di jalanan. Nana mambagian sakitar 30 buah nasi bungkuih dan 30 kotak pulo makanan ketek. Namonyo manusia pasti ado se nan suko atau indak suko samo hal nan bantuak dilakuan Nana. Tapi den sabagai kawannyo justru maraso sanang samo kagiatan nan Nana lakuan.


Suatu malam nan langang, saat ambo sadang mangarajoan tugas di kostan kawan tibo-tibo ado sesuatu nan tabang-tabang di dalam kamar kawan ambo tu. Ambo pikia kok uwia-uwia tu ambo palapeh se dulu. Dek ndak ilang-ilang juo rencana ka ambo matian lampu agak sabanta bia uwia-uwia ko pai. Ruponyo pas ka mamatian lampu binatang nan ambo kiro uwia-uwia tadi tabang tapek ka muko ambo. Pas saat itu langsuang tabaun aroma nan ambo kenal bana. Ruponyo nan ambo kiro uwia-uwia tadi adolah binatang nan paliang mabo takuik an yaitu kapuyuak tabang. Langsuang ambo mamakiak katakuik an sampai-sampai urang-urang nan ado dalam kamar kost kalua sadonyo. Malu bana ambo rasonyo pas waktu itu.


Ambo karajo sabagai software engineer di Twitter salamo 5 tahun. Ambo sabalunnuo alah danga-danga sih kalau Elon Musk ka mambali Twitter. Tapi ambo ndak punyo firasat buruak jo kaba itu, bahkan sampai wakatu alah satuju akhirnyo Twitter jadi punyo Elon Musk. Pagi hari Senin wakatu ambo siap-siap pai karajo ka kantua, tibo-tibo ambo dapek email dari HRD Twitter. Mulailah firasat buruak  ambo muncul. Dan yo bana kironyo isi email itu adolah surek PHK. Ambo sabana takajuik dan langsuang sadiah. Ambo nan awalnyo siap-siap barangkek untuak pai karajo, kini jadi siap-siap pai ka kantua untuak mambaresen dan maambiak barang-barang ambo di kantua.


Pengalaman ambo jo kawan-kawan katiko pai ka rumah hantu sangat mangesankan. Rumah hantu ko samacam rumah nan dibuek bantuak studio cuma di dalamnyo tu di atur sadamikian rupo sahinggo manyarupoi gua kalam nan manyeramkan. Hantu nan ado di dala ko bamacam-macam. Mulai dari hantu nan acok awak caliak di TV-TV saroman pocong, kuntilanak, genderuwo, sampai hantu-hantu nan alun pernah awak caliak dengan muko caia dan badarah-darah. Sabana takajuik-kajuik awak mancaliak hantu-hantu nan ado disiko. Ditambah lo dalam rumah tu diputa an musik-musik seram nan mambuek kesan horor ko makin taraso. Pokoknyo kalau masuak rumah hantu ko pasti akan tapakiak-pakiak. Kalua-kalua muko lah pucek se.


Jijik marupokan parasaan nan muncul sacaro alami, dan satiok urang pun pasti mampunyoi naluri untuak marasokannyo. Artinyo, respon ko muncul bagitu sajo, tanpa paralu dipalajari. Bahkan, anak ketek pun bisa mamiliki parasaan ko bilo maliek atau indak sangajo mangakok sasutau nan manjijikaan baginyo. Parasaan jijik bagantuang pado pangalaman, sosialisasi, kapribadian, dan konteks. Iko marupokan emosi nan sangek kompleks dan rumik, dan ado peran urak nan mamunculkan parasaan tasabuik. Adopun bagian utak nan baperan mamproses parasaan ko, yaitu insula anterior.Bagian utak ko pulo mamproses empati sarato bagaimano badan malinfdungi diri dari hal-hal nan mambuek indak nyaman. Karano diproses pado bagaian utak nan samo, raso jijik sabananyo bisa dikandalikan, tarutamo untuak tujuan nan elok dan nan indak manimbuakan ancaman.


Didando karano maludah ka arah patugas kapolisian. Di negara bagina New South Wales, saurang pamudo nan samulo mangakui positif kanai COVID-19 alah dikanai dando sakitar 5,5 juta rupiah dimano inyo sangajo batuah-batuak ka arah saurang patugas kapolisian sipik barusio 71 tahun. Willian West marekam surang kajadian katiko mangatokan "bagarah" pado Maret lalu katiko inyo mandatangi kantua polisi di Coff HArbours, sakitar 526 km dari Sydney, untuak malapor karano kasus lain. Satelah insiden tasabuik, West dikanai tuduhan mambarikan katerangan palsu dan manghalangi tugas polisi. Manuruik Magistart, Ian Rofgers, tindakan WIllian West nan baumua 21 tahun tasabuik adolah untuak manciptakan katakuik an katiko kakhawatiran manganai COVID-19 nan sedang tinggi-tingginyo. Salain dando, West dikanai pulo hukuman 15 bulan hukuaman parcobaan, dan 20 hari karajo sosial atas duo tindakan lain.


Gelaran piala dunia 2022 alah salasai. Argentina nan kalua sabagai juara dunia tahun 2022 ikopun mambaok kebanggaan tahadok namo sepakbola argentina samakin diakui dunia. Hal ikonik untuak disorot katiko pegelaran akbar dimulai yaitu trofi piala dunia. Trofi piala dunia nan mampunyoi tinggi 35 cm dan disatiok sisinyo balapisan ameh. Pambarian penghargaan barupo trofi nan banilai hampia 350 miliar rupiah iko manjadikan simbol dari penggelaran piala dunia. Walaupun, trofi piala dunia nan asli indak dapek sambaran dibaok oleh tim tapi penyelenggara manggantinyo jo trofi resmi nan babantuak sarupo tapi mamiliki saketek perbedaan. Penghargaan nan didapek Argentina mambaok negaranyo samakin disorot katiko adonyo perayaan bakumpua di salah satu pusat kota. Sakitar 1,5 juta urang bakumpua untuak marayoan kemenangan nan diraih samo tim sepakbola Argentina.


Katiko Malin sadang indak ado di rumah, inyo mandapek an kaba nan indak pernah inyo bayangkan sabalumnyo. Sadiah bana perasaan malin katiko mandanga kaba alah maningga tante nan inyo sayang. Samaso inyo di bangku Sakolah Manangah Ateh tante nyo itulah yang manjadi tampek inyo baraja, soalnyo tante malin nan maningga tu adolah seorang guru. Malin ndak bisa mangecek apo-apo lai bantuak inyo kini bisa digambarkan seperti urang nan mambatu. Malin langsuang taduduak lemas, hp nan inyo pacik pun tajatuah. Sabana sadiah perasaan malin, baa kok secapek itu tante nyo pai. Malin langsuang pulang dan indak mancaliak urang disakitarnyo lai, malin hanyo nio capek-capek sampai ka rumah.


Andi sadang makan  sambil nonton film nan sadang ditayangkan di laptopnyo. Saat itu Andi nan fokus mangunyah makanan sambil mancaliak tayangan dan apa nan tajadi dalam film tasabuik tibo-tibo sajo mamuntahkan Apa nan sadang  ado di mulutnyo. Saat itu inyo maraso sangek jijik karano ado salah ciek scenes di mano inyo mancaliak pamainnyo muntah dan mangenai pamain lainnyo. Karano film iko marupokan film barat muntahan tasabuik pun indak di blur dan terlihat sangek jelas sahinggo Andi langsung pai ka kamar mandi untuak mambilas dan mancuci mulutnyo serta manghentikan kegiatan makannyo. Karano film itu terus barputar inyo pun mamatikan  film itu dan lanjutkan aktivitas lainnyo. Walaupun alah melanjutkan aktivitas lainnyo inyo masih terbayang bagaimano urang tadi muntah dan muntahan tasabuik mangenai muka  aktor lainnyo sahinggo inyo maraso mual dan kambali ka kamar mandi untuak manghilangkan rasa mual tasabuik.


Salamo ko ambo memang acok maraso depresi atau stres bakalabiahan. Parubahan mood yang ambo rasoan tu awalnyo indak ambo anggap serius do, jadi ambo lalui se sifaik ambo ko. Amak ambo kadang mancaliak mood ambo nan indak elok, bantuak urang kanai mental. Amak ambo ko maajak pai ka rumah sakik dan takajuik bana ambo katiko tau panyakik yang ambo darito. Bantuak ambo ko kacau bantuak urang nan dipasuang, di kuruang ndak buliah kalua, rambuik suko baacak, sadoalah acak-acak an lah. Takajuik bana amak ambo tanyato divonis panyakik bipolar. Bipolar yang bararti alah kanai mental ambo, itu adolah panyakik yang manyangkuik psikologi ambo.


Adolah hal nan mambahagiakan dapek ditarimo di perguruan tinggi. Apolai bagi urang nan alah manyiapan dari jauah-jauah hari dan alah ikuik bimbel ian kamari. Bagi beberapa urang mungkin alun tau kalau perguruan tinggi indak hanyo universitas negri jo swasta se, tapi ado pulo institut jo sekolah tinggi. katigonyo adolah hal nan babeda-beda. Universitas adolah perguruan tinggi nan punyo banyak pilihan fakultas di dalamnyo. Sedangkan institut biasonyo punyo pilihan jurusan nan labiah tabateh tapi labiah spesifik, misalnyo Institut Pertanian Bogor nan tafokus ka bidang pertanian, Institut Kesenian Jakarta nan tafokus ka hal-hal nan babaun kesenian. Di sisi lain, sekolah tinggi punyo bidang kajian nan labiah spesifik lo lai mampadalam cabang ilmu tatantu, misalnyo Sekolah Tinggi Ilmu Statistik, jo Sekolah Tinggi Akuntansi Negara. Itulah sakironyo babarapo perbedaan dari universitas, institut jo sekolah tinggi.


Kecek an lah ka si Sari tu, banyak-banyak minum aia putiah kalau siap muntah tu. Kalau ndak beko bisa dehidrasi karano kalau awak abis muntah tu cairan dalam tubuah awak ko ikuik kalua di bueknyo. Jadi harus segera lo awak manggantikannyo. Kecek an lo ka inyo bisuak-bisuak ko jan makan juo makanan  nan padeh-padeh. Ambo bukannyo apo-apo tapi ambo jajok se kalau mancaiak urang nan sadang muntah tu. Talabiah-labiah lo kok mancaliak muntah tu mancoro dari dalam muluik urang tu langsuang. Manjajok an bana. Ndak sanggup ambo mancaliak nyo do. Apolai ambo dek pernah lo kanai dek muntahan kakak ambo wakatu sadang hamil. Busuak bana baunnyo. Masam.


Cameh pado anak nan disebabkan dek trauma disabuik dengan PTSD (post-traumatic stress disorder) nan tajadi akibat anak mancaliak atau mangalami sesuatu nan mengerikan. Ado beberapa caro untuak mahilangkan trauma pado anak antaro lain haragoi perasaannyo. Tanyoan perasaannyo dan tunjuak an kalau awak mamahami perasaannyo. Akui basonyo raso cameh nan dialami dek anak tu nyato dan memang manggaduah. Sampaikan baso mangalami raso cameh tu hal nan pasti pernah dirasoan dek sado urang. Setelah itu buek anak maraso tanang dan aman sahinggo anak bisa bacarito labiah tabuka. Setelah anak maluapkan sado emosinyo bimbiang anak untuak mahadapi traumanyo. Lambek-lambek agiah solusi-solusi nan bisa manumbuahkan raso pacayo dirinyo kembali.


Penghijauan adolah salah satu caro nan bisa dilakuan untuk mananggulangi bencano alam. Salain itu, dengan penghijauan alam pun jadi labiah segar dan barasiah. Banyak komunitas ataupun pemerintah nan malakuan program penghijauan. Hal iko dilakuan karano alah banyak hutan atau tanaman nan ditabang guno untuak mambangun gedung atau perumahan. Kito buliah manggunoan hasil alam untuak keperluan kito, namun kiti perlu tanam baliak, supayo kasaimbangan alam tetap tajago. Salain program nan dijalankan komunitas ataupun pemerintah, kito bisa dengan surangnyo manjalankan program tu, contoh keteknyo mananam dihalaman rumah. Kalau sado masyarakat sadar akan manfaat dan batapo pantiangnyo malakuan penghijauan, ketek kamungkinan kito bisa kanai bencana banjir atau longsor. Dan kitopun dapek iduik dengan mairup udaro nan barasiah dan segar.


Di hari Minggu katiko Lisa sibuk untuak mangurus perayaan ulang tahunnyo. Ado sasaurang nan tibo-tibo manelpon dengan nomor  nan indak dikenal. Lisa pun mangangkat panggilan tasabuik dan di situ tadanga  suaro urang bateriak minta tolong. Saat itu Lisa  maraso bahwa suaro nan sadang bateriak tasabuik mirip dengan suara kawannyo. Lisa pun mananyokan apo maksud urang tasabuik maneleponnyo. Setelah mandapekkan apo nan diinginkan oleh penculik tasabuik,  Lisa maraso sangek berang karano inyo  ingin Lisa mangirimkan pitih kapadonyo dalam jangka waktu 2 jam atau kawannyo nan sadang inyo sekap akan dibunuh. Mandanga ancaman dari penculik tasabuik Lisa pun langsuang  ketakuikan akibek ancaman urang indak dikenal tadi.   Lisa takuik jiko indak manuruti parintah penculik itu maka kawannyo bisa mati.


Satiok tahun di kantua Nabila rutin diadokan pamiliahan untuak pegawai teladan. Kebetulan untuak pegawai teladan tahun ko, Nabila tapiliah manjadi salah satunyo. Nabila maraso bahagia dan marayoan dengan mantraktir kawan-kawan di kantuanyo. Nabila mambalian pizza jo kopi untuak masiang-masiang urang.  Untuak manjadi pegawai teladan ko biasonyo akan ado rapek dari perwakilan pegawai tiok divisi untuak mausulan namo-namo untuak beko di piliah baliak dek juri sia nan kironyo cocok untuak manjadi pegawai teladan. Indikator-indikator nan diparatian adolah disiplin kehadiran, kerapian dan kesopanan pegawai, sarato kinerja pegawai nan dinilai langsuang dek atasan masiang-masiang. Nan tapiliah manjadi pegawai teladan berhak mandapekkan paket liburan ka bogor salamo 2 hari 1 malam.


Fobia ko sulik dicegah kareno kondisi ko bahubungan langsuang jo pola pikia tahadok suatu benda, peristiwa atau trauma yang dialamai. Awak akan manjadi takuik katiko tajadi hal yang manakuik an bagi awak. Katiko katakuik an itu manjadi trauma mangko biso se samakin parah kareno fobia itu. Hemophobia salah satu jenis fobia yang takuik bana jo darah, iko juo disebabkan jo trauma pado wakatu ketek misalnyo. Katiko iko tajadi dan awak samakin sulik manghindari sampai mangganggu kasaharian awak. Cubolah ka dokter dan ikuik terapi yang namonyo tarapi eksposur. Terapi eksposur iko adolah terapi yang maubah caro suduik pandang awak terhadap objek atau situasi manakuik an. Untuak itu marilah lakuan terapi eksposur ko untuak maghadapi phobia awak tahadok darah, kareno katiko awak manjadi ibu akan acok mancaliak darah yang barasa dari hewan katiko mamasak.


Alangkah takajuiknyo katiko sadang mambaok anak mandi bola di salah satu mall di Jakarta basuo jo kawan lamo nan ndak ambo suko. Masih taingek diingatan katiko kawan ambo ko mamfitnah ambo marabuik pacarnyo sahinggo saat itu ambo dianggap parabuik pacar urang dek kawan-kawan nan lain. Awalnyo ambo pura-pura ndak caliak tapi ternyata dengan sangajo nyo turuik ambo di saat ambo alah basusah payah untuak manyuruak supayo ndak basuo jo inyo. Perbincangan basa-basipun di mulai dan ambo sangat ndak nyaman dengan kondisi saat itu. Untuak mampasingkek ota ko ambo pura-pura dijapuik dek suami  sahinggo harus bagageh pai dan maajak anak ambo untuak pulang.


Bagi kalian urang minang pasti ndak asiang samo Permainan Kim. Permainan ko saroman permainan undian nan biasonyo diadokan satiok malam setelah hari pernikahan. Kalau di kota-kota gadang mungkin alah jarang permainan ko ditamuan, tapi di kampuang-kampuang ndak lengkap dan ndak meriah acara alek kalau malamnyo ndak bamain kim. Ambo salah satu nan acok manang kalau ikuik permainan ko. Caronyo gampang. Awak hanyo paralu mancoret beberapo karateh nan diagiah dek panitia sasuai jo angko nan kalua dan disabuik an dek biduannyo. Jan salah, biduan mambacoan angko nan kalua dengan caro dikocok dan sambia manyanyi diiringi jo orgen sahinggo mambuek permainan kim tu meriah. Beko katiko angko nan dicoret mambantuak garis panuah mako awak bisa kamuko untuak maambiah hadiah nan alah disadiokan.


Ambo indak tahan bana marasoan malu, entah nio di latak an dima muko ko rasonyo. Sadang baraja ko pado saaik itu hari salaso, memang sabalumnyo pagi sabalum barangkek sakolah tu ambo makan banyak. Tibo tu urang anok se kareno sedang mangarajoan latihan dari guru. Tibo ko takantuik ambo di lokal indak ka tahanan lai. Lapeh se surang kantuik ko rasonyo. Ondeh sabana malu ambo dek gara-gara itu. Urang di lokal tu alah manyorak an ambo sadonyo. Ambo malu juo ka guru tu, siap tu disuruhlah ambo kalua dulu sabanta dek guru tu. Ambo manuruik se sambia manutuik muko dek saking malunyo.


Patang ko viral di media sosial ado ibuk-ibuk sadang manggendong anaknyo ditodong di pinggia jalan dek 2 laki-laki nan mangandaroi honda. Dari CCTV rumah warga sekitar dan keterangan dari korban ternyato sabalum pelaku ko maegang paso kaluang ibuk ko pelaku sempat manodongan sanjato tajam ka lihia anaknyo. Dek ibuk ko takuik dan ndak tau harus babuek apo untuak lapeh dari kawanan basanjato ko, nyo bae mamakiak sahinggo pelaku ko panik dan maegang kaluang ibuk tu. Sempat tajadi perlawanan tapi apo lah dayo dek pelaku mamakai honda bukannyo mandapek an kaluangnyo malah mambuek ibuk dan anaknyo tapalantiang dan jatuah tapere-pere. Akhirnyo kaduo korban mangalami luko-luko di sakujua badannyo.


Katiko pulang ngantua di sore hari, Ivan kahilangan tas yang inyo pakai. Inyo alah baputa kama-kama, indak batamu jo tas nyo. Ado kawan nyo yang mangecek kalau tas nyo diambiak urang, mungkin se tukang barasiah kecek nyo. Hampia se ivan nio berang ka tukang barasiah, baru kawanyo maagiah tas ivan dan maagiah kado didalamnyo. Kecek kawan ivan ko inyo ngeprank, dan sadang mangarajoan ivan se. Ondeh takajuik bana ivan, apolai kalau sabana ilang tas tu karena banyak bahargo disitu. Ivan ko nio berang sabananyo karena alah takajuik di karajoan kawan tapii baa lai kawan nyo mangecek an iko cuman prank.


Salamo pandemi sadoalahnyo manjadi online, apo-apo se indak sakolah atau karajo se ujian masuak perguruan tinggi juo sampai online. Awalnyo ambo raso indak ka bisa melalui ujian tu sebab kadang jaringan di rumah ko suko ilang-ilangan. Sinyal nan suko mode tu mambuek ambo cameh. Sabalum mulai tes tu, muko ambo bantuak kapitiang rabuih merah bana dek gara-gara cameh, perasaan ambo waktu tu bantuk sadang katakuik an. Untuangnyo ambo biso batanang lai pas sinyal ambo bajalan lancar bak itu juo katiko ambo manjawek soal mudah bana rasonyo di lalui. Salamo manunggu hasil ambo indak banyak pikiran lai, badoa se taruih. Akhirnyo ambo ditarimo itu yobana lega dan perasaan ambo sanang bana.


Satiok pasangan nan alah manikah pasti sangat maharok an diagiah kepercayaan dek Allah untuak mamiliki anak nan soleh dan soleha. Tamasuak ambo nan dari dulu sangat mananti-nantikan kehadiran buah hati. Setelah sekian lamo manunggu dan diserbu jo pertanyaan bilo punyo anak akhirnyo ambo hamil anak pertamo. Betapa takajuik dan terharunyo katiko ambo mancaliak duo garis di test pack. Aia mato ndak taraso mailia di pipi dek sangkiang terharunyo. Biasonyo cuma ciek garis nan ambo liek. Ndak cuma sampai disitu, hati ko samakin badabuak-dabuak sangkiang sanangnyo katiko dokter mangecek an kalau usia kehamilan ambo alah 10 minggu. Ditambah lo mancaliak hasil usgnyo. Raso ado keajaiban nan tajadi di diri ambo. Semoga ambo bisa manjago kanduangan ko sampai anak ambo lahia dengan selamat.


Kaluhan balanjuik pulo pado kabarsihansabuah restoran, labiah dari 860 kaluhan, manjalehan tantang standar kabarasiahan restoran nan buruak, marujuak pado toilet nan kumuah, mancik nan balalulalang, meja nan kumuah, dan staf restoran nan indak mancuci tangan nyo siap bosin sabalum manyiapkan makanan. Sado laporan ko ditindaklanjuik an danagan sarius dek pihak nan bawenang. Professor Micheal Gibney, katua otoritas pangan Irlandia, mangatokan bahwa mereka manyambuik elok sado kaluhan tasabuik, karano mereka indak bisa mangawasi ciek-ciek. Hampia 370 surek paringatan dikaluaan dek pihak otoritas kapado produsen dan palaku bisnis makanan pado tahun lalu. Untuak manghindarihal itu, masyarakat dianjua kan mangurangi konsumsi produk makanan dari lua maupun restoran. Salain kabarsihannyo nan aluntantu tajago, tapi kanduangan nutrisi makanannyo pun alun tantu sehat.


Kapatang Nabila mancigok pacar nyo salingkuh jo padusi lain. Urang baduo tu pai jalan baduo dan dicaliak jo nabila. Manggil namo pakai sayang-sayang lo bagai, indak mungkin kalau bukan salingkuh. Nabila berang ka pacar nyo tu dan langsuang se minta putuih tanpa pikia panjang. Laki-laki tu mangecek an indak akan maulang lai apo yang inyo buek jadi maaf an inyo kecek laki-laki tu mamohon ka nabila. Manuruik nabila kalau urang alah salingkuh ndak mungkin kedepannyo ndak tagoda untuak basalingkuh lo baliak Pakar psikologi se mangecek an kalau urang nan pernah salingkuh cenderung untuak malakuan itu lo baliak. Indak ado kesetiaan lai untuak urang mode tu, daripado awak sakik hati.


Dek umak ambo sadang pai ka kota untuak pai persiapan baralek dunsanak ambo nan disinan mambuek kami harus masak surang di rumah. Kok kan bali samba sabananyo bisa-bisa se, tapi dek kami nio mahimaik akhirnyo kami putuihan lah untuak mamasak se. Setelah dipikia-pikia akhirnyo hari ko kami nio masak talua se. Ambo suruah lah adiak ambo untuak mambali talua sabanyak sakilo ka kadai langganan amak dakek rumah. Betapa jajoknyo katiko ambo mamacah talua tu isinyo lah mahitam di dalamnyo. Baun nan di kalua an dek talua ko pun lah baun bangkai busuak. Ndak takao ambo untuak mancaliaknyo do. Akhirnyo tabuang se talua tu.


Awak yang biaso mangantri tantu indak jarang juo pernah marasoan katiko diserobot antrian jo urang lain. Marisa contoh nyo, jadi marisa ko mangantri katiko nio mambayia babalanjo an ka kasir. Satiok marisa diserobot jo urang pasti kesal dan marah sabanan nyo tu. Satiok urang manyarobot antrian nyo pasti inyo indak diam se jadi langsuang di tegur jo marisa. Buek kalian nan dirabuik antrian kalian bisa juo malakukan tips barikuik untuak tau apo nan awak lakukan katiko itu tajadi. Patamo Berang buliah tapi jan sambarang berang dan manggunoan nada kareh dan ucapan yang kasa, kaduo tanyoan ka urang tu apokah mancaliak urang dibelakang inyo yang alah mangantri duluan, tarakhir berusaho menegur atau abaikan itu pilihan awak.


Akhirnyo kelas sore ko salasai, satiok hari sabtu rasonyo sanang bana karena bisuaknyo hari minggu. Ambo paliang suko jo hari sabtu di sore hari, pulang ka rumah pun indak ado baban. Ambo dijalanan sambil banyanyi pas alah sampai rumah takajuik bana ambo mancaliak ado kado gadang di tampek lalok ambo. Datanglah adiak ambo ko kamar, kecek nyo itu kado dari urang tadi ado yang maantaan. Kecek urang nan maagiah tu inyo suko jo ambo. Takajuik bana ambo, sia lah urang yang maagiah kado gadang bantuak ko. Pasti indak jauah dari boneka, untuang se ado surek nyo jadi ambo tau itu dari sia.


Dini, tolongalah kecek an ka kawan dini tu ambo ndak suko jo sipek nyo nan suko berang-berang ndak jaleh tu. Awak lai rancak, bantuak mode urang siak bana, jilbab panjang, tapi panyambok. Kecek an sekalian ka inyo kalau memang nio mangarajoan perintah tuhan harusnyo manjalankan apo nan disuruah dan manjauahi nan dilarangNyo. Dalam agama awak diajakan untuak bisa basaba katiko ado sesuatu nan ndak sasuai jo keinginan. Awak ndak buliah berang-berang katiko ado sesuatu nan ndak awak suko. Apolai berang-berang tanpa sabab. Batambah ndak buliah. Tolong ciek yo din. Ko dek alah panuah mah. Kalau ambo nan mangecek langsuang takuik ndak tatahan emosi ko beko.


Halim nan saat itu mambali salah satu kopi hitam di lapau baniek untuak mambali ciek bungkuih sajo. Tapi, mangingek kawannyo bakal ka rumah malam biko, Halim mambali baliak sarenteng kopi itam sachet. Katiko sampai dirumah, Halim mambuek kopu itam itu ciek galeh untuak mangkawani inyo katiko manunggu kawannyo nan biko jam 8 malam karumah. Sadang mambuka sachet kopi tasabuik, Halim mancaliak ado kode unik nan barisi huruf dan angko nan acak. Lalu, Halim mancaliak ado tulisan berhadiah di bungkuih kopi tasabuik. Huruf nan cukuik gadang di bagian muko bungkuih kopi tasabuik mambuek Halim yakin kalau inyo mamenangkan undian. Halim pun mambaco caro manukaan undian tasabuik. Dengan samangek Halim mancubo untuak mangirim kode unik tasabuik sasuai samo prosedur nan disampaian dalam bungkuih kopi tasabuik. Mambaconyo dan mengetiknyo elok-elok di kolom pesan dan manyasuaikannyo baliak bia indak ado kesalahan. Akhianyo satalah 2 hari ado pesan masuak dari nomor merek kopi tasabuik nan manyatoan kalau Halim mamenangkan hadiah utamo yaitu motor. Mandanga itu Halim langsuang basujud syukur karano indak manyangko inyo menang hadiah utamo dari undian tasabuik.


Mereka pun manabangkan Chillal dari Pune ka New York untuak mamotong kuku nan akan dipajang di Museum Ripley's Believe It or Not tasabuik salamonyo. Pado tahun 2015, katiko ditanyo Guinness World Record, bagaimano pangaruah kuku panjang pado kahidupannyo, Chillal mangaku kukunyo sangek rapuah sahinggo harus sangek bahati-hati. Maski kuku panjangnyo ditantang urang tuo, Chillal mangatokan inyo dapek bakarajo jo ciek tangan. Akhirnyo inyo manjadi fotografer jo alat nan disasuikan katiko manggunoan kamera. Chillal hanyo mamanjangkan kuku tangan kiri. Adopun kuku tangan kanan tetap dipotong jo rapi. Akibek kuku dan bareknyo, tangan kirinyo cacat. Inyo indak bisa mambukak tangan dari posisi tatautuik atau manggariak an jamarinyo.


Sebelum kami pai perpisahan sakolah kan ambo jo kawan ambo ko pai manjaik baju untuak perpisahan, jadi harus ancak lah model baju ko soalnyo awak alah mambali bahan. Kawan ambo ko nio mode baju yang mangkaruik-karuik bantuak baju mode kini tapi ma loh cocok kalau dipakai untuak acara perpisahan. Ambo kecek an lah ka kawan ambo ko jan pakai baju mode tu lai, ancak awak pakai baju yang agak formal tapi kekinian awak pakai sabuk di pinggang taruih tu rok nyo pakai rok span yang ndak ngepas bana tapi ancak lah. Sajam an lah kami saliang berargumen tentang baju perpisahan ko, dan akhirnyo baju dibuek sesuai saran ambo taruih tu rok sesuai saran kawan ambo ko jadi adolah dapek jalan tengah nyo ndak mungkin kami harus bacakak apolai bisuak nio perpisahan. Waktu hari perpisahan tu ambo salaman jo kawan ambo dan manangih karena ndak bisa lai pai kama-kama jo inyo lai sadiah bana rasonyo.


Saat itu marupokan hari nan paliang indak disuko samo Lisa. Hari itu marupokan hari dima inyo diprank nan manuruik inyo keterlaluan sahinggo mambuek inyo manangih. Prank nan kawannyo lakuan katiko inyo baraja dikelas yaitu manyuruakan handphone Lisa. Marasakon handphone indak ado didalam tas tampek inyo biaso balatakan barang pintar tu,lantas Lisa langsuang panik dan mulai mananyoan ka kawan sabangkunyo apokah ado nampak barang tu apo indak. Kawan sabangku Lisa nan banamo Tiara tasabuik manjawek indak tau karano indak mungkin inyo maungkapkan prank nan sadang inyo karajoan samo kawan-kawan lain. Saat itu karano pelajaran alah nak sudah artinyo waktu baliak alah katibo Lisa manjadi labiah panik dari sabalumnyo karano handphonenyo sampai kini alum basuo. Dan katiko Lisa alah manangih-nangih didalam kelas barulah kawan-kawannyo manunjuakkan latak pasambunyian barang tu.


Kehamilan adolah hal nan paliang ditunggu bagi istri nan alah bakaluarga. Tapi, bagaimano untuak urang nan bahkan alum manikah tetapi alah hamil. Mungkin hal iko akan biaso untuak negara nan manjunjuang tinggi kebebasan takah Amerika. Namun, bagi wilayah Asia terkhusus Indonesia kehamilan diluar nikah adolah hal nan alum dapek ditarimo. Banyaknyo agamo nan malarang kejadian iko adolah faktor utamo. Namun, kini banyak kasus nan disampaikan samo pemberitaan dalam negeri contohnyo liputan6. Kasus tentang ratusan pelajar SMA di Ponogoro alah tapangaruh dari pergaulan bebas hal iko karano babagai faktor sahinggo bagi padusi nan alah hamil pun maminta untuak dispensasi nikah dini.


Sadiah bana rasonyo kalau hiduik surang bantuak ko, soalnyo ambo ndak biaso surang baru kali ko ambo berani untuak marantau. Duo hari nan lalu adoah hari terakhir ambo dirumah. Kini ambo alah tinggal di rantau ndak ado urang gaek ambo, ambo yo sabana surang kini. Apolai ambo ngekos surang jadi sunyi bana rasonyo. Biasonyo ado suaro amak ambo tiok pagi untuak manjagoan ambo, taraso bana lalok surang ko ndak lamak. Alah duo hari semanjak ambo tingga di kos masih taraso sadiah nyo, mungkin ambo harus mambiasoan diri supayo ndak terlalu dalam sadiah ko. Ambo pai marantau untuak kuliah jadi ambo pun harus basikap dewasa mulai dari hari ko.


Aden punyo solusi agar terhinda dari takanai ludah manusia. Kadang awak ndak bisa mangontrol manusia do, apalagi urang yang labiah tuo dari pado awak. Jadi awak sendiri yang waspada dan cari caro agar tahindar dari hal manjijikan itu. Caronyo adolah yaitu pakai sapatu atau tarompo kalau nio kama-kama, injan penah indak batarompa apalgi di jalan raya yang rawan banyak ludah manusia. Selain itu kalau bajalan, sakakali liek ka bawah, injan like ka ateh raruih hehe, bia nampak ludah urang, bia bisa wak manghindar. Salain itu, capek-capek manjauah ka urang yang nio maludah. Pas urang nio maludah ado waktu sebelum ludahnyo di buangnyo, yaitu pas mangaluaan dan mangumpuan ludah di dalam muluik, biasonyo ditandai ba suaro, nah pas itu siap-siplah manjauah dari urang kek gitu.


Pernikahan nan alah dijalani salamo 5 tahun kini akhianyo dianugrahi oleh Allah sabuah janin. Andi dan Sinta alah manikah 5 tahun nan lalu tapi sampai bulan lalu masih alum dapek kaba tentang kehamilan istrinyo. Namun ditahun ka-limo iko babeda, Sinta akhianyo mandapekan kaba kalau inyo positif hamil. Pagi hari, Sinta nan sadang malakukan rutinitas saparti biaso tibo-tibo mual. Mancaliak Sinta nan tibo-tibo mual dan indak batanago langsuang sajo digendong untuak pai ka puskesmas nan lataknyo dakek dari rumahnyo kini. Satalah dipareso tarnyato Sinta kini sadang hamil 4 minggu. Mandanga itu, mereka baduo langsuang tadiam lalu Andi mamaluak istrinyo. Raso takajuik itu masih dirasoan samo Sinta nan kini masih diam walaupun Andi kini sadang mamaluaknyo. Satalah Andi malapehan palukannyo barulah Sinta manangih terharu karano impiannyo dapek tawujud.


Mandapek penghargaan dan cinto adolah hal nan paliang mambahagiakan untuak sasurang nan mambuek sabuah karya. Menghargai karya urang lain dapek mambaok banyak manfaat baik bagi diri surang atau untuak urang lain. Manfaat nan dapek dirasoan untuak diri surang katiko menghargai karya urang lain yaitu manjalin hubungan baik antar manusia. Dan bagi urang lain khususnyo kreator, pemberiaan penghargaan dan kecintaan dalam suatu karya nan inyo hasilkan dapek mampaiki suasana hati, dan mampakayo hiduik artinyo ado raso kepuasan dan kebanggaan kapado diri surang. Mambarian senyuman nan tulus, kata-kata samangek katiko mancaliak suatu karya mambaok dampak elok untuak hubungan nan labiah dakek. Jadi, indak ado salahnyo untuak mamulai menghargai sabuah karya baik itu nan barasal dari diri surang maupun urang lain.


Nyamuk adolah makhluk ketek nan bisa mambunuah manusia. Nyamuk aedes aegypti adolah salah sciek dari sakian banyak janih nyamuak. Nyamuak nan ciek ko tanamo pulo jo namo nyamuak damam badarah. Nyamuak ko adolah janih nyamuak nan dapek mambaok virus dengue nan maruoan virus pambaok panyakik damam badarah. Salain pambaok virus damam badarah, nyamuak ciek ko tanamo pulo mambaok virus damam kuniang, chikungunya, dan damam zika nan disabekan dek virus zika. Karano ciek nyamuak bisa mambuek awak barado dalam kaadaan sakarek. Panyakik nan di baok dek nyamuak bukan sambarang panyakik, iko adaolah panyakik babahayo nan bisa mambahayoan nyawa urang. Karano itu marilah jago kasehatan dan kabarasiahan sahinggo awak tatap sehat.


Apo jadinyo jiko jadwal keberangkatan pesawat transit alah talewat sahinggo panumpang indak dapek sampai ka tampek tujuan sasuai jo jadwal tibo. Hal iko pun alah manjadi permasalahan kapado banyak urang. Mako dari itu ado tahap-tahap nan dapek dilakuan katiko sasaurang jadwal penerbangan pesawat transit talewat yaitu manghubungi pihak maskapai dan manginformasikannyo. Jiko pihak maskapai manilai kalau keterlambatan adolah kesalahan nan barasal dari pihak maskapai mako akan ado hak kompensasi tapi jiko itu barasal dari kelalaian panumpang mako harus mangurus surang panerbangan salanjuiknyo. Keterlambatan pesawat nan barasal dari kesalahan maskapai contohnyo takah cuaca buruak atau human error nan dialami dek pesawat itu mako panumpang masih manjadi tanggung jawab maskapai. Tetapi jiko kasalahan dari kelalaian panumpang takah tarlalu lamo untuak masuak sahinggo katinggalan pesawat mako itu indak manjadi tanggung jawab maskapai


Ondeh mandeh sanang bana ambo katiko mancaliak langsuang Jefri Nichol katiko sadang fanmeet di daerah bandung. Baru kali ko ambo dapek kesempatan untuak mancaliak inyo jadi rasonyo ndak bisa bakata-kata lai do. Baa yo bantuak parasaan ambo kini kayak malatuih-latuih saking sanangnyo, ambo pun manjariak katiko inyo kalua dan jalan ka ateh pangguang, ambo tarik-tarik baju kawan disabalah ambo. Sanang bana bisa batamu langsuang indak mancaliak se di dalam layar kaco. Tanyato inyo gagah bana katiko dicaliak sacaro langsuang dan putih pokoknyo ancak lah penampilan inyo. Salamo inyo mangecek dan mempromosian film inyo di fanmeet ko, ambo taruih mancaliak inyo siapo tau bisa taraso dek inyo dan bisa juo maliriak ambo.


Desi marupokan salah satu penulis carito novel. Inyo biasonyo mampublikasian carito nan inyo buek di salah satu aplikasi terkenal untuak mambaco carito novel yaitu Wattpad. Inyo nan kini sadang mangetik di laptopnyo untuak mancurahkan ide nyo itu mandapekan sabuah pesan dari kawannyo. Satalah taganggu dek suaro pesan tasabuik, Desi baranti sajanak untuak mancaliak isi pesan tasabuik. Dengan mato melotot Desi mambaco isi pesan nan manyampaikan kalau ado nan manyalin hasil caritonyo. Saat itu, novel nan inyo buek alah dibaco samo banyak urang sahinggo perbuatan plagiat sangek inyo antisipasi. Satalah mancaliak pesan, Desi langsuang ka aplikasi novel lain untuak mancari konfirmasi ateh informasi nan disampaian kawannyo. Dan basuolah novel nan sangek mirip samo karangannyo itu, Desi langsuang malaporkan perbuatan plagiat tasabuik.


Mungkin kalian punyo kawan nan karajonyo suko maancam kawan-kawannyo nan panakuik dan ndak punyo nyali nan gadang untuak bisa malawan. Ambo harapkan kalian harus mamparatian dan malinduangi kawan-kawan kalian nan acok jadi korban ko karano kalau ndak pasti akan badampak kapado kesehatan mentalnyo. Selain itu, kalian harus lo maingek an kawan kalian nan punyo hobi maancam-ancam urang katiko keinginannyo ndak dipanuahi untuak segera bataubat karano perbuatan mode tu adolah perbuatan nan salah dan perbuatan nan ndak disukoi dek Allah. Alah semestinyo awak tu hiduik damai dan saliang berdampingan satu samo lain. Kalau ado sesuatu nan diinginkan hendaknyo diperoleh dengan jalan nan diridhoi Allah.


Waktu papisahan jo kawan adolah hari yang mambuek sadiah karena indak tau kapan basuo lai jo kawan lamo. Katiko alah batamu dan katiko sadang indak sangajo batamu tantu sanang bana awak. Ambo wakatu batamu jo kawan lamo ambo ko yobana takajuik dan sanang. Sakatiko se ambo manangih karena maingek maso dulu kami sangat dakek dan bakawan bana. Dulunyo satu samo lain kami mangecek an untuak jan sombong dan harus saliang mangabaan tapi tanyato itu hanyolah ekspektasi dan kenyatoan nyo indak mode tu. Untuak kalian nan batamu jo kawan lamo manfaaik an lah waktu itu dengan elok dan buek lah momen yang bisa diingek lo baliak.


Manuruik pandapek ambo, sabagai manusia awak harus selalu manjago kebersihan karano sabagai urang Islam awak tau basonyo kebersihan itu adolah sabagian dari iman. Oleh karano itu  jan hanyo katiko ka pai bajalan se kalian manjago kebersihan kalian tu. Pas di rumah kalian harus lo paratian. Selain itu, jago kebersihan tu jan dek karano urang lain, jago kebersihan tu karano diri wak surang. Jan samo lo jo ambo nan malu katiko di tegur dek amak ambo. Ambo dikecek an baun katiko amak ambo mandadak datang ka rumah pas hari libur. Makonyo ado ndak ado urang awak selalu harus jago kebersihan awak.


Katiko dihadapan jo masalah rem blong tantu awak takuik bana tajadi apo-apo katiko tajadi rem blong. Rem blong tajadi bisa dikaranoan babagai hal entah itu ado yang rusak atau kareno oto nyo yang alah baumua. Manjadi panyabab utamo adolah katiko awak indak mancek oto sacaro bakala. Bagi padusi pasti inyo labiah sanang mamakai oto matic tapi katiko tajadi rem blong tantulah takuik bana. Ado langkah dan caro yang bisa awak atasi katiko rem oto blong. Patamo manggunoan rem tangan, kaduo manurunan kacapek an oto, katigo jan mainjak pedal gas lai, siap tu jan langsuang mamatian masin oto, siap tu manapi lah katiko itu tajadi.


Bisuak ambo ditunjuak sabagai perwakilan kelas untuak lomba nyanyi. Ambo heran lo ba a kok ambo surang nan ditunjuak. Alah jaleh ambo panakuik kalau tampil di muko urang rami. Ndak tanang hati ko malakiak bisuak. Tapi ndak mungkin lo dibatalan karano ambo alah ma iyo an perintah guru Seni Budaya ambo tadi pagi tu. Ambo minta bana kapado kawan-kawan sekalian untuak bisa mangawanan ambo untuak banyanyi bisuak sabagai perwakilan kelas. Ndak manyanyi pun ndak ba a. Nan penting kalian tagak se di sampiang ambo. Icak-icak manyanyi se ndak masalah. Tolong bana bantu ambo yo. Anggap se bakorban untuak namo kelas awak.


Mia tasasak nio ka jamban katiko palajaran matematik alah dimulai. Padohal hari masih pagi baru, alah nio ka jamban se. Pas sampai ka toilet tu, baru se kaki nio malangkah masuak ado kecoa nempe di dindiang. Mia ko nyo takuik bana jo kecoa, tapi paruik alah indak tahan lai. Tapakso lah mia malawan kecoa, yo siram pakai aia. Alhasil mia ko dikaja dek kecoa tu. Takuik bana mia dikaja dek kecoa tu, padohal inyo ketek tapi satakuik itu mia jo kecoa. Katiko manjariak mia ko ado urang yang mandanga. Anak lokal lain mandanga nyo, untuang se inyo nio manolongan walaupun indak saliang kanal. Namonyo tasasak, siap maucap tarimokasiah langsuang se mia balari ka toilet.


Ado sabagian nan bakarajo hanyo untuak maiduiki dirinyo surang, ado nan bakarajo untuak maiduiki sado anggota keluarga. Itu nan den salut dari salah saurang kawan den, Yanti. Sabagai anak nan paliang gadang nan mampunyi 2 adiak nan masih sakolah, Yanti  marupokan tulang pungguang kaluarganyo. Satiok nyo manarimo gaji, pasti nan didahuluannyo adolah kaparaluan keluarganyo, disampiang kaparaluannyo surang. Tahun iko, Yanti bahasil mambangun rumah untuak kaduo urang gaeknyo. Hasil dari manabuangnyo salamo 5 tahun bakarajo dari mulai lulus kuliah sampai kini. Walaupun rumah nan dibangunnyo masih baansua-ansua, samangaik dan tekad Yanti untuak mambuek tampek tingga nan layak untuak kaluarganyo patuik dicontoh.


Di Korea Selatan budayo upacaro pemakaman merupakan salah satu upacaro nan paliang penting. Wakatu pangubuan dan manjanguak jenazah dilakuan salamo 7 hari tapi kini acoknyo dilakuan cukuik 3 hari dan kaluarga nan ditinggaan saharusnyo tatap bakabuang salamo 3 tahun. Jaman dahulu, kalau istri nan ditingga maningga suaminyo akan mambangun pondok ketek dakek pamakaman suaminyo dan tingga disinan salamo 3 tahun. Sanak-sanak nan nio manjanguak biasonyo tibo langsuang ka rumah duko tanpa harus diundang. Keluarga nan dakek biasonyo akan tingga di rumah duko salamo 3 hari panuah atau salamo wakatu manjanguak. Upacaro kamatian tu manjadi ranuangan untuak keluarga, sanak, jo kawan nan ditinggaan.


Sia lo nan ndak jajok mancaliak rumah nan di panuahi jo saranggo. Jan kan urang nan batamu, urang nan punyo rumah labiah risiah sabananyo. Mako dari itu, supayo rumah tu ndak banyak saranggo selalu diparatian kebersiahannyo. Misalkan selalu paratian sarok nan ado dalam rumah. Kalian bisa buang sarok tu tiok pagi dan sore karano onggok an sarok tu bisa manjadi sarang samuik. Abis tu, saok sarok nan ado di rumah tu pakai panutuik sarok. Jan bia an tabuka. Kemudian paratian tumpuak an-tumpuak an barang. Biasonyo tumpuak an barang nan baserak-serak tu manjadi tampek nan lamak bana dek kapuyuak basarang. Dengan malakukan 2 hal ko se pasti saranggo di rumah kalian akan bakurang.


Dihari Minggu adolah hari kami camping basamo jo kawan lain nan bajumlah 8 urang. Kami manyewa 3 tenda. 2 tenda untuak padusi dan 1 tenda untuak laki-laki. Dimalam hari kami sadang basantai-santai dilua ruangan sambia mambaka ikan tibo-tibo ado nan manjariak. Suaro nan kancang taraso indak jauah dari posisi tenda kami. Panasaran samo suaro itu, salah satu laki-laki pai mancaliak keadaan sakitar. Tapi indak lamo kamudian inyo babaliak ka tenda dengan raut muko nan katakuikan. Satalah inyo tanang inyo mancaritoan kalau ado sosok kapalo tanpa badan ado diateh batang. Mandanga itu, kawan-kawan kami nan lain langsuang katakuikan dan langsuang bakumpua di ciek tenda dan saling mananangkan diri agar indak terlalu tabaok suasana. Untuangnyo saat itu urang lumayan rami sadang camping jadi kami mancubo untuak bagabuang samo nan lain.


Tanggal 20 April kapatang adolah hari nan paliang mambahagiakan dan membanggakan bagi para siswa SMA nan telah manarimo hasil kelulusan. Salah satunyo di SMA 20 Padang karano tingkat kelulusannyo 100%. Setelah sekian lamo mereka ndak masuak sakolah karano covid kapatang anak-anak beserta urang tuo masiang-masiang datang ka sakolah untuak manarimo pengumuman. Penerimaan hasil kelulusan ko di bagi ka beberapa sesi, sahinggo ndak tajadi penumpukan di sakolah terutamo dalam kelas. Para siswa dan wali murid pun datang sasuai jadwal nan alah ditantukan dan tetap mamatuhi protokol kesehatan. Walalupun dalam keadaan covid tingkat kelulusan siswa SMA tahun ko maningkek manunjuak an semangat belajar tu masih ndak luntur.


Sadang lamak-lamak duduak di tampek makan tibo-tibo datang se urang mambae kapalo ambo. Sia pun nan barado di posisi mode tu tantu berang. Katiko ambo tanyo dek a langsuang lo malayang tangannyo ka muko ambo. Dek alah kesal langsuang ambo tagak dari tampek duduak dan maninju baliak ka mukonyo. Ambo tarajangan paruiknyo karano ambo maraso ndak salah apo-apo lamak-lamak se di baenyo. Nan labiah buek ambo binguang nyo kecek an ambo parabuik ceweknyo. Ba tea-tea se paja tu. Mungkin ado salah paham disiko tapi ambo ndak namuah tau karano ambo alah talampau jijok mancaliak mukonyo. Abis kejadian tu ambo langsuang se pai dari tampek makan tu.


Indak tabayang sabalumnyo gempa bumi liwaik se katiko ambo sadang babuko puaso pado pukul anam maghrib. Mangkok tampek ambo makan bubua ko tageser kancang ka bawah dek kareno kuek nyo goncangan tasabuik. Gempa bumi ko jarang dirasoan di daerah ambo, jadi takuik bana rasonyo katiko tajadinyo gempa bumi. Masyarakat daerah ambo takajuik dan takuik bana, apolai indak lo daerah yang acok gempa bumi jadi pemberitoan untuak waspada pun indak ado. Memang gempa bumi tajadi sacaro tibo-tibo. Tatanggo-tatanggo ambo alah kalua rumah sadoalahnyo, makanan pabukoan tadi batinggan se. Kareno takuik kalau tajadi gempa bumi yang gadang sakatiko di daerah kami sahinggo harus labiah waspada.


Tajabak jo maso lalu bisa mambuek wak sulik bangkik dari kagagalan. Maso lalu itu kajadian nan alah talewaik, ndak dapek taulang dan diubah lai, jadi ndaik elok untuak taruih manyasa. Sadangkan maso depan itu adolah suatu misteri nan ndak wak tau dan ndak bisa wak ramal. Tapi walaupun masih misteri, maso depan dapek disiapan mulai kini. Dek itu, eloknyo kito fokus jo masa kini se dulu. Mulailah untuak mansyukuri sagalo sasuatu nan ado pado diri wak kini dengan hati nan ikhlas dan damai. Fokuslah pulo untuak mamsiapan apo nan nio wak gapai di maso depan. Hiduiklah untuak diri wak kini!


Baa jadinyo kalau seorang nan punyo phobia akan ketinggian, disuruh untuak melakukan panjat tebing? Itulah yang ambo rasoan katiko mengikuti pendidikan dan latihan dasar sebuah mapala waktu masih kuliah. Satiok anggota KAPPA (Mapala Fikom Unpad) diwajibkan untuak melakukan pendidikan latihan dasar yang kaduo atau yang kami sabuik Mini Journey. Hal itu dimaksudkan sebagai salah satu syarat mandapek keanggotaan panuah di KAPPA. Salah satu perjalanan yang dilakukan yaitu panjat tebing. Angkatan ambo mamiliah melakukan pemanjatan di Batu Tumpang, Garut. Sabalum melakukan pemanjatan, badan ambo lah taraso angek dingin. Mau ndak mau ambo harus tetap melakukan pemanjatan, dan katiko tibo di ketinggian sekitar 100 meter badan ambo manggamang. Indak talok rasonyo mancaliak ka bawah, namun senior yang anggota yang lain maagiah samangek dan arahan dari bawah. Akhirnyo setelah mangalahkan raso takuik ko, ambo tibo di puncak tabiang. Sabana bangga sami diri ko yang bisa menaklukkan ketakukan diri sendiri.


Amak nyo fadli berang bana ka inyo soalnyo, maajak kalua hari siang mode ko. Kecek nyo nio maajak amak nyo pai ka mall untuak babalanjo. Fadli ko bisa nyo siang jadi kalau ndak siang kini, fadli ndak ado waktu lai. Hari paneh tibo dijalan macet juo. Mano pai pakai honda indak mamakai mobil, tambah taraso angek hari ko. Amak fadli ko pakai jilbab panjang sampai ka paruik, ba gamis lo jadi kini amak fadli bakaringek bana, muko nyo alah merah dek matahari. Lamo bana macet ko ndak talok awak rasonyo kecek amak ambo. Ambo pinggian se saketek katapi supayo indak angek bana soalnyo ado pohon.


Kahilangan anak adolah pangalaman paliang menyakitkan bagi urang tuo. Kajadian tasabuik bisa mambuek urang gaek trauma dan depresi. Trauma pasca kematian anak perlu disembuhkan sabalun manajdi labiah buruak dan mengerikan. Hal nan bisa dilakuan untuak mahindari trauma dek kematiananak yaitu patamo agiah waktu untuak berduka. Biarkan wak dan pasangan maraso sadiah, kecewa, dan kehilangan sacujuiknyo. Kaduo wak bisa manarimo dukuangan dari urang lain. Salanjuiknyo wak bisa mulai marawik diri wak lai. Dan tarakhir malakuan konseling kalau maraso butuah bantuan ahli untuak manyembuhk an diri dari pangalaman traumatis. Urang tuo bisa malakukan terapi untuak mangelola raso sadiah, stress, dan raso cameh.


Katiko masih aktif menjabat di organisasi kampus, banyak bana mahasiwa yang masih melakukan kegiatan bahkan sampai lalok di kampus. Banyak bana carito-carito seram yang beredar di kampus, terutamo di student center pusat kegiatan mahasiswa tu dilakukan. Pernah suatu waktu, di sekretariat sabuah UKM yang masih melakukan rapat proker sampai dini hari terjadi kejadian yang mambuek bulu kuduk merinding. Rapat dilakukan di dalam ruangan sekre yang pintunyo sengajo dibuka karena waktu itu ado yang marokok. Tibo-tibo dari baliak pintu ado kapalo yang mengintip tapi ndak ado badannyo do. Mahasiswa yang mancaliak penampakan ko langsuang takajuik tapi ndak bisa berteriak dan maraso mulutnyo kaku. Selang beberapo detik akhirnyo kapalo yang nyo caliak mahasiswa tadi hilang. Setelah menenangkan diri, barulah mahasiswa tadi bisa mancaritoan apo yang inyo caliak tadi.


Ambo adolah salah satu urang nan paliang acok lupo namo urang. Manghapal namo urang tamasuak tantangan surang bagi ambo karano waktu bakelan takadang indak tafokus samo urangnyo apolagi beko urangnyo mampunyoi namo nan payah untuak disabuik. Ambo pernah manggia namo urang nan salah dan ado pulo pernah manggia urang nan sabananyo cuma mirip kawan tapi sabananyo urang nan babeda. Biasonyo ko tajadi katiko ado acara atau tampek-tampek umum. Pambedaan muko tiok urang nan dikenal itu hal nan sulik lo bagi ambo. Mungkin karano hal iko lo ambo mandiang di rumah sajo dibandiang kalua dan sobok urang tapi lupo namonyo. Mamanggia kawan nan salah namo labiah malu dibandiangkan salah urang di jalan.